text:
14 di aprel 2020
FAQ SOAW Labor – Sr. Gijsbertha
1 Mi a pèrdè trabou durante di COVID-19, unda mi mester registrá?
Esaki por registrá via e number 434030 i einan na lo dirihibo si bo a pèrdè trabou i bo mester di ayudo. Einan bo ta haña tur infomashon sobrá ku bo tin mester.
2 Mi tabata buskando trabou pa algun luna promé ku COVID-19, mi tambe ta bai haña sosten aworaki? – Tene na kuenta ku hende kapasitá NO por haña onderstant.
Un hende ku promé ku 15 mart a pèrdè su trabou lo haña un sostén den forma di un bòn di kuminda. Tur persona ku a pèrdè trabou pa motibu di COVID-19 dus despues di 15 mart, tur ta haña un sosten di Naf. 1000 pa luna sin importá e tipo di trabou ku bo tabatin basta ku bo no tabata kobra ònderstant kaba. E ora ei tin un otro tipo di areglo.
3 Mi tin algun trahadó i nos kompania no tin entrada mas aworaki.
A) Mi por manda trahadó kas ku vakansi sin pago?
Ta pidi dunadonan trabou pa warda un ratu ku esaki mirando ku nan tambe por hasi un petishon pa bin na remarke pa haña sosten di e Noodfonds. Mester bin ku e sifrannan si pa proba ku bo a hiba pèdida pa bin na remarke. Pronto lo tin mas informashon tokante di esaki.
B) Mi por manda trahadó kas ku fakansi obligatorio, ku òf sin pago?
Normal si. Pero pa motibu di e medidanan di COVID-19 ku gobièrnu atuma na e momentunan aki nos leinan no ta permiti dunadó di trabounan unilateralmente hasi kambionan den kondishonnan di trabou di nan trahadornan. E dos partidonan por yega na un konvenio ku mester ta redelijk i billijk pa e trahador. Pero no por ta asina ku ku Gobiernu a pidi pa Keda Kas i e trahador mester sufri konsekuensha di esaki.
C) Mi por pidi pèrmit pa kita algun trahadó for di trabou? Ki ora si
Depende e sirkunstanshanan ku e kompania taden. COVID-19 ta influenshá tur hende, tin sektornan vital ku si por traha, Ora mester kita persona for di trabou por aserká SOAW pero mester wak si tin otro opshon promé, manera redukshon di ora di trabou i despues kita e hende. Pero mirando ku gobièrnu ta bai bin ku medidanan netamente pa tene hend na trabou ta sugerí pa warda riba esaki.
4 Mi tabata den eksterior i mester a bai kuarentena ora mi a yega bèk Kòrsou. Ken ta pagami e dianan ei? Ta hasi diferensha ku ta hende den vaste dienst, hende ku ta traha parttime / 0-uren?
Irespekto ku ta vaste dienst of nò, ora gobiernu bin ku un dekreto kaminda ta stipulá ku mester bai den kuarentena esaki ta obligatorio. Pasobra ke evitá ku e viro ta plama na Kòrsou.Segun lei na momentu ku gobièrnu bin ku dekreto asina, e dunadó di trabou mester paga e dianan ei. E relashon di trabou ku tin entre e partidonan ta pone ku e ta konta pa tur trahador meskos sea k uta den vaste dienst of part time/0-uren.
5 Mi doño di trabou a mandami firma un karta ku ta baha mi oranan plùs pago mensual. Kiko mi mester hasi?
Si bo ta di akuerdo pa boso dos yega na un akuerdo esei por. Pero segun lei unilateralmente un doño di trabou NO por kambia e kondishonan di trabou i sigur no salario, oranan ku mester traha of dianan di vakashon. Esaki por solamente ku konsentimentu di e trahadó.Pues ta si bo ta di akuerdo so esaki por sosodé.
6 Mi ta dunadó di trabou i mi tin un tim di 10 hende trahando. Kon ta e mihó manera pami yuda tur mi trahadónan i mi mes tambe? Mi no tin entrada sufisiente pa sigui paga salario.
Mester ten kuenta ku awor den aprel lo tin e problemanan aki i lo tabata mihó ku tur dunadó di trabou tatin un reserva pa e periodo pa e por kubri e dianan ku tur hende mester keda kas. Pero si un kompania por proba ku ela hiba pèrdida di tal sistema ku e ku e no por paga su trahadornan nan, por hasi un apelashon riba e Noodfonds. Por subi belastingdienst.cw pa mas informashon. Tin un skala di medida pa kumpli ku e kompanianan kaba. Pero ta importante pa tuma nota di e informashonnan aki tambe pasobra esaki ta loke por hasi uso di dje promé ku tuma e desishon pa retirá hende for di trabou.
7 Mi ta traha a base di ‘no work – no pay’. Kiko ta mi derechonan aworaki? Mi por haña sostén?
Depende di e struktura di kontrakt. Si e trahado por proba ku ku e no tin entrada mas i e doño di trabou ku mester ta será tampoco no tin entrada, nan tur dos por bin na rekarke pa haña sosten di e Noodfonds.
8 Mi mi doño di trabou a disidí ku e ta kita un porsentahe for di salaris di mart, sin pidi pèrmit pa hasi esei. E tabatin mag di hasi esaki?
No. Niun kompania tin e derechi di kita for di sueldo òf dianan di trabou pasobra na momento ku gobièrnu a deklará e medidanan ya e payroll di luna di mart mester tabata kla kaba dus tur hende tin derechi riba nan salario.
9 Mi a pèrdè trabou nèt na fin di febrüari. Mi tambe por haña sosten di Gobièrnu?
Si. E tambe ta vulnerabel i por bin na remarke pa un tipo di sosten di gobièrnu. E no ta mesun kos ku personanan ku a pèrdè nan trabou después di 15 di mart.
10 Mi tin un kompania chikí ku algun trahadó den “vaste dienst”. Kiko mi mester hasi pa mi por apliká pa e sosten di 20%-80%?
Ta bai bin un Noodfonds. Por hasi aplikashon pa e bin na remarke pa esaki, ku lo kubri 80% di loke mester paga e trahador pa asina e no ta nesesario pa kita hende for di trabou.
11 Kon un dunadó di trabou mester atendé ku empleado ku kontrakt vigente di 6 luna?
A) Por terminá ku e kontrakt sin ku su fecha di vensementu a yega, mirando ku no tin trabou ni entrada aktualmente?
Nò. E dunado di trabou mester respetá e kontrato ku ela sera.pero ta dependé di kantidat di luna ku e ta den servicio. Si ta den periodo di proeftijjd si esaki ta posibel pero den e situashon di COVID-19 e Noodfonds tei pa tantu e trahadó komo e dunadó di trabou. Por yama SOAW na 4340300 pa guía i sosten.
B) Kon ta hasi esaki ku empleado ku aktualmente ta den periodo di prueba?
E dunadó di trabou por terminá e kotrakt.
12 Nos tin un kompania ku mester a sera paso e no ta vital. Tur trahadó ta den ‘vaste dienst’, pero a buta nan ku ‘verplichte vakantie’ pa 2 siman, esaki ta korekto segun lei?
Nò. Esaki no ta korekto. Un trahador según lei tin por di mantené su salario, i su dianan di vakashon. E dunador di trabou tabata muchu lihé ku su desishon pa manda tur hende ku vakashon. E mester tin pasenshi. E Noodfonds tan a kaminda i por hasi uso di di esaki..
13 Nos tin un kompania ku mester a sera paso e no ta vital. Dado kaso e medida di ‘Shelter in Place’ keda ekstendé pa mas ku 2 siman, e kompania no por paga salario fin di luna, kiko e mester hasi legalmente?
E mester hasi un petishon e ora ei na SOAW. Tin hurisprudensia riba kiko un temporada kòrtiku kemen. E por enserá di 2 dia te ku 6 siman. E trahador i e dunadó di trabou menster drenta dialogo i hasi palabrashonnan ku ta billijk i redelijk. Ta unilateralmente e dunadó di trabou no mag kambia e derechinan di e trahadó.
14 Mi a traha dianan di fiesta i tambe overtime, pero mi no a haña esakinan pagá fin di luna ei. Esaki por?
Nò. Bo mester haña pago kompleto esei ta konta tambe pa otro kosnan ku mester paga of spar. E dunaó di trabou no por kambia kosnan unilateralmente mirando ku nos ta den e period di medidanan di COVID-19.
15 Mi tin trabou fiho, mi mester haña pago pa e dos simannan aki di ‘Shelter in Place’ ku mi mester keda kas obligatoriamente?
Sí. No ta falta e di e trahadó pasobra ta gobièrnu a bin ku e medidanan. Según lei e dunaó di trabou mester paga. Si esaki no ta posibel, e trahadó por hasi un apelashon riba e Noodfonds.
16 Mi a komprondé ku un doño di trabou por yega na un areglo ku bo pa redusí bo salario. Esaki ta korekto i bo doño di trabou mester pidi pèrmit serka SOAW pa esaki?
Si. Según lei un dunadó di trabou no por kambia kos unilateralmente na e kondishonnan di trabou. Sí, e por hasi kambio pero solamente den konsulta ku e trahadó. E e dos partidonan mester yega na un palabrashon ku tur dos ta bai di akuerdo. Asina ei so e no no tin mester di bai SOAW. Pero Semper en kuando ku loke a kumbiní ta redelijk i billijk.
17 Si mi tin trabou fiho i mi mènèdjer/doño di trabou bèl mi i splikami ku pasobra no tin produkshon e luna aki, nan a disidí ku ta 60% di e salario so por paga. Despues di splika esaki na telefon, nan ta manda un karta pa firma pa bai di akuerdo. Esaki por?
Nò. Un doño di trabou NO por disidí unilateralmente na hasi kambio den kondishonnan di trabou. Solamente si tur dos partido a yega na algu ku nan tur dos ta di akuerdo ku ne por hasi kambio. I si tin duda si loke un doño di trabou proponé ta rasonabel i hustu,(redelijk en billijk) semper por tuma kontakto ku SOAW.
18 Mi ta laborá via di uitzendbureau pa Limpiesa Na Skolnan. Dia 30 di mart nan a bèl bisa nos ku no mester bai traha e 2 siman nan aki i e ta bira No Work-No Pay. Mi ke sa kiko ta nos derechi i unda nos mester bai.
Nò. Un doño di trabou no por disidí unilateralmente di kambia e kondishonnan di trabou. Hecho ta ku e uitzendbureau i e skol tin un konvenio. Dus pa esakinan gobièrnu a instituí e Noodfondfonds kual nan por hasi uso di dje alomenos ku nan por proba di a sufri konsekuenshanan finansiero dor di e medidanan. Ya e ora ei no tin mester di kita niun hende for di trabou kual ta e meta di Gobiernu.
19 Mi ta traha pa un kompania den turísmo i mi tin un kontrakt di ‘0-uren’. Kiko ami mester hasi, kon mi por haña yudansa?
Esaki si ta un situashon fèrfelu tantu pa e trahadó komo e doño di trabou. Espesialmente HORECA a sufri daño dor di e medidanan di gobièrnu. Aki mester usa un tiki kreatividat pa evitá di kita hende for di trabou. Un ehèmpel ta ku por probechá e temporada ku ta será pa hasi onderhoud. Pues portá ku por hasi otro tipo di trabounan pa tanten asina ta evitá ku hende ta pèrdè trabou.
20 Mirando ku e Komunikado Interno di Hucor Holding a salí pa tur hende lesa, Sr. Gijsbertha lo por duna komentario i ekspertisio riba e manera di atendé ku trahadó aki? Meskos pa trahadónan di Dreams/Sunscape.
Tipo di kartanan asinaki no ta akseptabel. Un donño di trabou no por disidí unilateralmente pa kambia kondishonnan di trabou. Esaki mester sosdé konhuntamente ku e trahadornan. E kartanan aki no tin niun balides. Tin trahadornan ku sea pa ignoransha of dor di preshon ta firma e kartanan aki, anto tampoko no por pone preshon riba trahador pa e firma nada. Si e doño di trabou ke hasi un petishon nan por aserka SOAW. Pasobra SOAW ta atendé ku tei tantu pa e trahador komo e doño di trabou.
21 Mi trabou ta hasi un retenshon di mi salario pa deurwaarder. Den e situashon aki kaminda dor ku mi no ta traha mi ta kobra ménos, por para esaki i mi por haña mi sèn bèk? Kon SOAW por intermediá den kaso di deurwaarder ku ta retené salaris?
Esaki ta mas difísil dor ku e doño di trabou ta inhoudingsplichtige i pa lei e mester retené i traspasá pa e instansha ku e tin ku bai. Esei kemen ku fin di mart e mester a kumpli ku lei. Ta mihó pa aserka e deurwaarder i wak den kua arreglo por drenta sigur mirando e arreglo ku bankonan a drenta ku gobièrnu i wak si e por duna dispensashon. Loke naturalmente no por ta, ku ta pidi e doño di trabou e sèn bèk pasobra ya ela traspasé kaba. Loke tampoco no por, ta ku e doño di trabou ta retené pero no ta traspasá e montante pa e partido en kuestion.
22 Mi ta un persona ku ta kue e djòp/lora man, ki tipo di sosten ami por haña den e periodo aki i unda mi mester registrá?
E personanan aki tambe por registrá. Bo por haña sosten di SOAW. Por yama na 4340300 òf por registrá via soaw.mobi. Pasobra tur hende ku ta kue djòp pero no ta hañando ònderstant por haña sosten di SOAW via di e Noodfonds.
23 Mi tin un trabou fiho i banda di esei mi ta kue djòp riba mi mes. Aworaki mi no por kue djòp mas pero mi trabou ta pagami normal. Mi ta bini na remarke pa sosten di Gobièrnu?
Si bo no a pèrdè bo trabou fiho esaki ta nifiká ku bo tin entrada. Si t’asina ku dor ku bo entrada adishonal a kai afó bo entrada ta menos pero bo tin un entrada. E focus di gobièrnu ta pa yuda esan mas vulnerabel dus e hendenan ku a pèrdè trabou.
24 Mi ta traha na un lugá finansiero i nan ke paga nos solamente 50% pa e luna di aprel. Esaki ta posibel?
Nò. Un doño di trabou no por disidí ubnilateralmente pa kambia kondishonnan di trabou. Tambe tasina ku durante di un period kortiku tur kondishonnan di trabou ta keda igual Tin hurisprudensia tokante di e periodo. Solamente den konsulta ku e trahadó por yega na un konvenio ku ta rasonable i hustu. Den e kaso aki 50% no ta rasonabel I hustu.
25 Mi pregunta ta lo sigiente: Mi ta traha pa un kompania di hijskranen. Dia 17 di mart nos tabatin un meeting en kuanto di situashon di COVID-19 aki, kaminda ku mi doño di trabou a indiká ku e por segurá 3 luna mas di salaris. Djaweps siman pasá mi ta haña un yamada di dje, kaminda e ta bini ku un propuesta pa fin di aprel aki nan retené 25% di salario di tur trahadó. Mi tin e siguiente preguntanan:
A) Esaki tin mag? Paso te ainda ami no a haña niun uitstel van betaling pa ku mi debernan di fin di luna.
Den e kaso aki e propuesta di e doño di trabou no ta inhustu. Zowieso e mester hasi palabrashon ku e trahadornan pasobra tur kondishon di trabou ta keda igual i no por imponé nada riba nan.
B) Ken lo por kalkulá pami kuantu e salaris ta bira si mi pèrdè e 25% aki for di mi bruto?
Esaki ta basta fasil pero por yama SOAW na number 4340300 pa mas informashon.
C) Kiko ta mi derecho i obligashon den e situashon aki?
E trahador tin derecho riba tur kos ku lei ta bisa pero tin obligashon tambe. E obligashon ta ku e trahador lo praktiká goed werknemerschap i e doño di trabou ta praktika goed werkgeverschap. Esei kemen ku huntu nan mester yega na un convenio kaminda ta salbarguarguardiá e interés di negoshi i tambe e interés di e trahadó.
26 Mi ta bai skol di Damen. Komo studiante nos a firma un kontrakt ku nan, ku tur luna nan ta paga nos Naf 700. Pero ku e situashon ku tin aki, nan a bisa nos ku nan no tei paga nos esei mas, paso nos no ta haña lès. Nan ta bai kuminsá duna lès online, pero nan ke paga nos e oranan ku nos ta haña lès so. Mi pregunta ta: esaki no ta bai kontra di loke nos a firma p’e?
Ora ku firma un kontrakt tur dos partido mester respetá loke a kombiní Si esaki no ta e kaso por tuma kontakto ku SOAW òf manda un mail na sektor-labor@gobiernu.cw . Ta bon pa mustranan e kontrakt pasobra den un kontrakt semper tin artíkulo i klóusulonan ku ta pone ku por terminá un kontrakt bou di sierto kondishon.
27 Mi ta traha den Horeca/Hospitality via di uitzendbureau. Ki tipo di sosten mi por haña?
Pa tur tres partidonan tin un sosten ku por hasi uso di dje. Dùs e uitzendbureau e kompania ku bo ta traha p’e i p’abo mes. P’esei buska kontakto ku SOAW na 4340300.
28 Mi tin algun aña ku trabou fiho pero part-time. Mi doño di trabou por pidi sosten finansiero pa ami tambe? (Horeca)
Tur kompania ku ta sufri konsekuensia di medidanan di gobièrnu, por pidi sosten di Noodfonds. E sosten ta garantisá ku no tin mester kita hende for di trabou.
29 Mi doño di trabou ke pa nos tuma dia di vakansi anto esnan ku no tin mas pa e aña aki, mester tuma di otro aña. E kos aki por?
Nò. Bou di sirkunstansia nan normal dependiendo di e problema un doño por pidi trahadornan pa bai ku vakashon obligatorio. Pero bou di e sirkumstansianan aki un doño di trabou no por unilateralmente mishi ku kondishonnan di trabou. Pues no por kita dianan di vakashon, ni obligá hende pa tuma dianan di vakashon. Ta gobièrnu a bin ku e dekreto i no ta nan falta ku boso no por traha Pues pa e motibu ei no por kita dia di trabou.. E por hasi un apelashon riba e Nooodfonds i e por hasi uso di e diferente oportunidatnan Fiskal ku tambe tin.
30 Mi ta traha den un pakus i ta kobra kèsh, pues mi no tin salaris slep. Mi por bini na remarké pa sosten?
Si. Di SVB I belasting nos por aberiguá si e persona tabata na trabou òf nó. Esaki ta un oportunidat pa SOAW tambe pa sa kua kompania ta duna salaris slep òf nó. Pasobra segun lei tur kompania mester duna salaris slep. Despues di COVID-19 por bai atendé tur esaki.
31 Kiko ta e diferensha entre kontrakt, trabou fiho, 0-uren ora di pidi i risibí sosten aworaki?
No ta hasi diferensha den tiponan di kontrakt. Tur hende ku pa motibonan di COVID-19 a pèrdè trabou por apliká riba e Noodfonds. Unless ku e kompania mes hasi un petishon pa haña sosten pa por mantené tur hende na trabou. Pa esaki por yama 4340300 òf e personanan ku a pèrdè trabou bai soaw.mobi kaminda bo por registrá.
32. SVB por saka e hendenan for di ziekte wet?
Nò. Den e kuadro di Ziektewet/Ongevallenverzekering pa tantu e trahador komo e doño di trabo tin un komponente ku tur dos ta pagando pa kubri e loonderving. Dus mirando ku tur dos partido ta pagando e prima, SVB ta obligá di paga e loonderving i no por saka e hendenan for di Ziektewet. Dokternan mester determina si un hende ta malu i no disidí pa un motibu ekeonómiko pa saka un hende for di Ziektewet. Esei no por. Ta komprendibel ku mester evitá ku e hendenan lo kobra tantu via di Noodfonds komo via di SVB pa loonderving. Pero zowieso ora ku SVB hiba pèrdida ta Gobiernu tin ku kubri esakinan.
23 di mart 2020
Kontesta riba preguntanan hasi durante dianan ku a pasa.
- Mi no ke kore riesgo pa mi salú na trabou. Mi por traha for di kas?K: Gobièrnu ta urgi pa mas tantu posibel pa traha for di kas. Semper konsultá esaki promé ku bo superior.
- A bin un karantène obligatorio di 14 dia pa tur residente ora nan regresá Kòrsou for di eksterior. Kiko esaki ta nifiká p’ami?K: Gobièrnu no a obligá residente ku ta regresá Kòrsou pa bai den karentène obligatorio. Gobiè rnu si ta úrgi e personanan aki pa keda kas mas tantu posibel durante 14 dia. Evitá ku bo ta sosialisá ku otronan pero netamente aislá bo mes for di otro. Pidi otronan por ehèmpel pa hasi kompras pa bo.
- Mi ta sintí mi malu. Portá mi tin Coronavirus? Pero mi ta yamando e dòkter di warda pero e no ta hisa telefon. Kiko mi tin ku hasi?K: Yama liña 9320 ku ta habrí 7 dia pa siman di 1 te 5’or di atardi.
- Mi mester ‘schrijf uit’ for di kranshi pasobra mi tin planeá pa bai biba na Ulanda pero Kranshi ta será i mi tin ticket kaba. Kon mi ta hasi?K: Kranshi tin orarionan adaptá. Pero wak bon si bèrdat bo por sali bai biba otro país aworaki. Pa mas informashon subi website di Gobiernu.cw, e pagina di Facebook Gobièrnu di Kòrsou, INFO84 i Liña 9320 pa mas informashon.
- Ken ta hasi e kontrolnan den Horeca?K: MEO en koperashon ku Polís ta hasi e kontrolnan. Si siudadanonan mira violashon di e medidanan por yama 917 i Kuerpo Polisial lo pone òrdu i plama e hendenan i asta sera e lugá si ta nesesario. Pa mas informashon tokante e medidanan den HORECA, subi riba website gobiernu.cw, e pagina Facebook Gobièrnu di kòrsou, INFO84 i Liña 9320.
- Mi ta biba na Ulanda i un famia di mi a fayesé. Mi por bin entiero?K: Gobièrnu di Kòrsou a tuma e desishon ku solamente residente por bin Kòrsou.
- Mi ta biba aki na Kòrsou i un famia di mi a fayese. M’a tende ku mi no por bai entiero sin invitashon, esei ta kuadra?K: Gobièrnu di Kòrsou en koperashon ku e kasnan funeraria a tuma algun medida èkstra di prekoushon pa evitá plamamentu di e Coronavírùs. A tuma e desishon ku solamente un grupo selektá i limitá por atendé e entiero. Ta solamente riba invitashon por bai entiero. Si bo no ta riba e lista di invitado, bo no por presensiá e entiero. Esaki ta konta tantu pa na kas di funeraria komo na santana. Pa mas informashon tokante di e medidanan aki subi riba website gobiernu.cw, pagina di facebook Gobièrnu di Kòrsou, INFO84 i Liña 9320.
- Ta hopi druk den supermerkado. Kon mi ta hasi praktiká Distansia Sosial?K: Supermerkadonan entre otro mester kontrolá kuantu hende ta drenta na mésun momento, pone strepi den hanchinan i na kahera pa yuda hende tene distansha sosial. Ta bon pa komo visitante bo mes tambe tene bo mes na e reglanan. Esaki ta parti di e palabrashonnan entre doñonan di supermerkadonan i Gobièrnu di Kòrsou. Pa mas informashon tokante di e medidanan ak subi riba e website gobiernu.cw, pagina di facebook gobiènu di kòrsou, INFO84 i liña 9320.
- Mi ke papia ku un persona tokante mi kaso spesífiko. Ken mi por yama i na kua number?K: Entrante djaluna 23 mart ta habri e liña di informashon Liña9320. E liña ta reservá solamente pa preguntanan ku tin di haber ku e Coronavirus. Nan ta habri 7 dia pa soiman di 1 pa 5’or di atardi.
- Mi no tin internet na kas pero mi ke keda na altura di último desaroyonan. Kon mi por hasi esaki?K: Entrada djaluna 23 Mart ta reintrodusí kanal 84 (Flow/TDS), INFO84, kaminda ta pasa tur konferensha di prensa, último desaroyonan i informashon ta keda ripití durante 24 ora largu. Ku esaki bo ta keda na altura di tur informashon gubernamental ku tin di haber ku Coronavirus.
- Dikon ta laga residentenan ku retour ticket sigui drenta Korsou?K: Gobièrnu a stipulá ku residentenan mester por bini kas. Pero ta hasi esaki na un manera responsabel i tur residente ku yega ta bai den karantène boluntario pa 14 dia na su mes kas. Ta keda monotoriá diariamente dor di e tim di GGD.
- Dikon nos no ta pone un Toke de keda?K: Gobièrnu ta tuma pasonan kalkulá, basa riba evaluashon kontínuo pa tuma desishon di forma di eskalashon: Un toke de keda no ta fásil. E tin di haber ku derechonan di siudadanonan ku ta basá riba nos konstitushon. Dus tantén ku ta posíbel, ta sigui ku eskalashon den fase i ta evaluá kada biaha si ta nesesario pa bini ku medidanan mas fuerte.
- Mi a bai para kombersá na un toko i polis a bin plama nos. Esaki por?K:Tin un ‘Samenscholingsverbod’. Esei ta enserá ku polis tin e outoridat pa kibra grupo for di otro i manda tur hende kas. Tur esaki pa kumpli ku Distansha Sosial.
- Dikon no ta pone tur hende huntu den karantena?K: No ta un bon idea pa pone tur hende huntu. Si tin hende ku deripiente ta desaroyá síntoma, e por pega sobrá hende tambe.
- Dikon nos no ta tèst tur hende ku bin di afó?K: Esaki no tin sentido pa hasi mirando ku hende ku no tin síntoma lo tèst negativo. E tèstnan no ta dje fásil pa yega na dje dor ku e males ata plama rònt mundu. Mester reservá e tèstnan pa personanan ku tin síntoma, pa wak si ta Coronavirus of algu otro manera influenza.
- Mas i mas mi ta lesa tur kaminda ku un hende sin síntoma por afektá un otro hende tòg. Esaki ta klòp?K: Tur dia ta siña mas di e viro aki i awor a detektá ku posiblemente djis promé ku e síntomanan presentá, probablemente un hende por pega un otro hende tòg. Dus mirando ku nos niun sa ki ora esaki por tuma lugá, ta enfatisá pa praktiká e reglanan di distansha sosial.
Preguntanan hopi hasí na Kas di Kòrsou na Hulanda
- Mi ta residente di Kòrsou i mi ta di vakashon na Ulanda, mi por bai bek? Si ta sí, kua ta e stapnan ku mi mester tuma? (unda mi tin ku mèldu, kua dokumentu mi tin mester tin ets.)?
K: Si. Gobièrnu di Kòrsou a laga e espasio aéreo habrí pa residentenan di Kòrsou ku tin un ticket di regreso i un sédula bálido. Esaki ta solamenten posibel ku na momentu ku nan sali di biahe nan no tin síntoma di grip, of ku ta parse grip òf algu ku por parse di COVID-19, Coronavirus.
- Mi ta di vakashon na Ulanda, pero mi no tin mi sédula huntu kumi. Kon mi por prueba ku mi ta residente di Korsou?
K: Usa e lenk https://bit.ly/39VcVifj, yena e formulario i sigui e instrukshonnan. E solushon aki ta drenta na vigor pa buelonan for di djarason 18 di mart 2020. Sigui pa mas informashon Facebook di Gobièrnu di Kòrsou i subi e wèpsait
- Mi ta residente di Ulanda i mi ta di vakashon na Kòrsou, mi por biaha pa Ulanda bèk ainda? Si ta si kua ta e pasonan ku mester tuma i (unda mi tin ku mèldu, kua dokumentu mi mester tin ets.)?
K: Si. Esaki ta posibel. Buelonan pa Ulanda ta sigui normal segun e skema di buelonan i por biaha segun e fecha riba bo ticket.
- Te ki dia e espasio aereo ta keda será pa Oropa?
K: Gobièrnu a stipulá ku esaki ta keda será te ku próksimo aviso.
- Ta laga Ulandesnan ku ta bula via di otro ruta i destinashonnan (pues via Panama, Costa Rica, ets.)? si drenta Kòrsou?
K: No. Gobièrnu a stipulá ku ta solamente residentenan di Kòrsou por drenta Kòrsou.
- Mi ta biba na Ulanda pero mi mester bin Kòrsou pa motibunan familiar (entiero/ malesa di famia) of negoshi. Mi por bula bin Kòrsou?
K: No. Gobièrnu di Kòrsou a stipulá ku niun persona ku no ta residente por lo pronto no por bin Kòrsou mas.
- Mi a kita nòmber kaba for di gemeente na Ulanda i lo ma bai Kòrsou pa biba. Mi por bula bin Korsou?
K: Gobièrnu a stiplá ku solamente residentenan di Kòrsou lo por bula bin Kòrsou. Pero den e kaso áki nos ta rekomendá tuma kontakto ku Kas di Kòrsou pa mas informashon.
- Kon ta keda monitoriá e hendenan ku ta yega Kòrsou for di Ulanda? Nan tin ku bai den quarantaine òf ta test e personanan?
K: Gobièrnu a stipulá ku tur residente na yegada na Kòrsou, sin síntoma tambe ta drenta karantène obligatorio pa 14 dia i ta dunanan informashon di numbernan di kontakto dado kaso nan bira malu. Ta separá esnan ku na yegada di e buelo a bira malu, for di sobrá i nan ta hibanan un luga pa tèst i tene nan aislá.
- Mi ta un residente di Ulanda. Si aki dos siman mi bula bin Kòrsou pa vakashon, mi por regresá?
K: Gobièrnu a stipulá ku si bo no ta residente di Kòrsou bo no por bini Kòrsou mas.
- Mi ta un residente di Kòrsou. Si mi bula bai Ulanda pa vakashon aki 2 siman, mi por regresá?
K: Entrante 18 di mart niun hende tin mag di bula bai den eksterior mas.
- Mi tin ku hasi kompras den supermerkado I botika mi tin mag di sali?
K: Gobièrnu a stipulá ku pa den supermerkado i botika tambe ta mantené distansia di 1-3 meter. Denter di poko lo bin ku medidanan adishonal den e próksimo dianan.
- Mi ta un Ulandes i aworaki mi ta na Kòrsou pa stage/trabou i mi ta ketubai ingeschreven na Ulanda. Mi por kita mi nòmber i bai bek?
K: Si bo no ta uitgeschreven di Ulanda bo no por schrijf in aki na Kòrsou .Esei kemen ku por lo pronto lo bo bula bai bek. Tuma kontakto ku bo agensia di viahe pa mas informashon.
- Si mi kumpra un ticket aworaki di bai so pa Ulanda mi por sali for di Kòrsou? E kontesta ta mesunkos pa yu di Kòrsou i Ulandes?
K: E kontesta no ta meskos pa Yu di Kòrsou i Ulandes. Gobièrnu a stipulá ku a sera espasio aéreo pa tur yu di Kòrsou ku ke biaha. Ulandesnan si ainda por bula bai Ulanda bèk. Pero keda pendienta pa posibel kambionan di medidanan.
- Te ki dia tin buelo pa Kòrsou i Ulanda pa buska personanan ku ta pegá afó?
K: Esei ta difisil pa konfirmá pa motibu ku tur dia tin kambionan den e medidanan tantu na Kòrsou komo na Ulanda. Nos ta sugerí pa keda monitoriá e kanalnan di komunikashon di gobièrnu pa kambionan. Ta rekomendá pa hasi esaki mas pronto ku ta posibel.
- Kua dokumentunan mi tin ku mustra ora mi bula pa Ulanda?
K: E dokumentunan ku normalmente bo mester tin ku ta bo pasport.
- Kiko mi por ferwagt pa ku e kontròlnan na yegada na Schiphol? Mi por drenta si mi tin un ticket di ida huntu kus u prueba di kanselashon for di registro? Mi mester bai den isolashon den mi kas?
K: Te ainda ta posibel pa bula pa Ulanda pero nos ta sugerí pabo tuma kontakto ku e aerolínea pa mas informashon tokante di prosedura di Schiphol.
- Seramentu di skolnan Kiko ta desishon di Gobièrnu di Kòrsou pa ku seramentu di skolnan relashoná ku corona vírùs?Riba 15 di mart 2020, Gobiernu a disidí ku:
- Lo sera tur skol parsialmente pa 1 siman (5 dia di trabou) entrante djamars 17 di mart te ku djaluna 23 di mart komo medida di prekoushon.
- E desishon aki ta konta pa enseñansa di fundeshi i sekundario (avansá) , inkluso skolnan privá. E no ta konta pa enseñansa superior (universitario) ku ta keda enkurashá pa tuma medidanan di prekoushon nesesario. E ta konta pa krèshnan tambe. Den kaso di eksepshon pa krèshnan, mester den konsulta ku Ministerio di Enseñansa.
- Na e momentunan aki no tin indikashon ku e riesgo di kontaminashon di Coronavirus pa Kòrsou ta haltu i e virùs NO a plama riba Kòrsou. A tuma e desishon di sera skol komo un medida di prekoushon, NO paso riesgo a subi drástikamente, pero pa duna skolnan tempu pa halsa e nivel di protekshon higieníko i pa ta mihó prepará.
- P’esei tambe a tuma e desishon pa sera parsial. Gruponan i studiantenan ku tin ku prepara pa prueba di EFO (grupo 8) òf èksamen na skol avansá ta ekskluí for di esaki, pa evitá lo kai atras i por sufri konsekuensianan desproporshonal riba termino largu. E riesgo di kontaminashon di Coronavirus pa Kòrsou no ta asina haltu na e momentunan aki, ku no por responsabilisá e efekto desproporshonal riba studiantenan ku mester pasa èksamen òf otro pruebanan.
- Pa direktivanan i maestronan esei ta nífika ku nan mester ta disponibel na tur momentu. Esei por nifiká ku ta kontinuá ku sierto trabounan di forma adaptá p’asina fasilitá mas tantu ku ta posibel ku e impakto riba enseñansa ta minimal i ku skolnan i maestronan mes lo usa e tempu pa ta mihó prepará pa tur posibel senario. Tur personal mester keda na disposishon i lo risibí instrukshon di kabes di skol, lo kual por inkluí instrukshon pa tei fisikamente presente na skol (por ehempel pa reunion di preparashon of evaluashon).
- Lo evaluá e desishon aki riba djaweps 19 di mart. Si ta nesesario Gobièrnu di Kòrsou lo anunsiá kualke desishon nobo basá riba e último desaroyonan i e nesesidat pa sigui òf amplia e medida.
Kontesta riba preguntanan hopi hasi en general
Kiko ta e situashon aktual na Kòrsou pa ku e coronavírùs nobo?
Ainda no tin niun kaso di e coronavírùs nobo na Kòrsou. Na aeropuerto Hato ta evaluá di unda e hendenan ku yega ta bini. Si durante nan biahe nan tabata na un di e paísnan kaminda tin transmishon ekstenso di e malesa kousá pa e coronavírùs nobo i nan ta bon di salú (kemen no tin síntoma), ta pone nan na altura di kiko mester hasi si nan desaroyá síntoma denter di 14 dia; e ora ey nan tin ku keda kas, tuma kontakto ku nan dòkter di kas of GGD na number 564-0101
Dado kaso un hende yega for di un area di riesgo haltu i e tin síntoma di posibel infekshon di e vírùs ta apartá e persona aki inmediatamente i GGD ta hasi evaluashon di e posibel kaso. Den kaso ku tin sospecho grandi ku por trata di un hende infektá ku e e coronavírùs nobo, ta sigui e proseso di isolá e persona i hasi tèst pa wak si en berdat ta trata di e coronavírùs nobo.
Aktualmente nos ta den e fase di detektá un posibel kaso, si esaki presentá, i kontené esaki pa evitá ku e malesa por sigui plama lokalmente.
Kua ta e paisnan/lugarnan ku tin transmishon ekstenso di e vírùs?
te ku dia 10-03-2020 ta e siguiente lugarnan tin transmishon ekstenso:
- China (inkluso Hong Kong i Macau);
- Iran;
- Singapore;
- Sur Korea; i
- parti nort di Italia.
Si bo tabata na un di e lugarnan ariba menshoná i bo desaroya sintoma denter di 14 dia ku bo a bin bek, bo mester keda kas, yama bo dòkter di kas (òf GGD na number 564-0101) i splika ku bo a kaba di bin for di biahe.
Preferibelmente no bai bishita e luga/paisnan menshoná tampoko si no ta estriktamente nesesario.
Keda alerta pa posibel kambionan den e lista aki ku ta keda publiká pa medio di komunikado di prensa ofisial i/o riba website di gobiernu: www.gobiernu.cw
Kiko ta e sintomanan ora bo tin e coronavírùs nobo?
E malesa COVID-19 ku ta keda kousa pa e corona vírùs nobo ku tin aworaki, i e ta komparabel ku un grip. Bo ta haña keintura (mas ku 38°C), tosamentu, nistermentu i malestar general. Den mayoria kaso e persona ta bira bon den 1 pa 2 siman. Den kasonan mas severo di e malesa, por desaroya problema pa hala rosea (rosea kòrtiku) i pulmonia, ku ta rekerí atenshon médiko.
Un hende ku no tin sintoma por infektá otro hende ku e malesa COVID-19?
E coronavírùs nobo ta pasa di hende pa hende primordialmente dor di tosa òf nister. E persona ku tosa of nister ta saka gotanan ku e vírùs ku e otro den su serkania por inhalá i asina e tambe por haña e malesa. Un otro manera di transmishon ta ora e gotanan ku vírùs kai riba un superifisie òf opheto, i un otro hende mishi ku e gotanan aki i despues mishi ku su kara (wowo, nanishi òf boka) e mes por introdusí e vírùs den su kurpa. Te asina leu ku por a investigá e vírùs nobo aki, e posibilidat di pasa e vírùs sin ku un persona tin sintoma ta hopi chikí.
E vírùs nobo ta mas peligroso ku un grip komun?
Komo ta trata di un vírùs nobo i ainda e ta den e fase ku e ta plamando rònt mundu, no tin sufisiente investigashon sientífiko ainda kon e vírùs aki ta bai desaroyá. Te ainda tur e datonan no ta raportá i mester wak tambe tur e datonan di esnan ku a haña e malesa di forma leve i a bira bon sin a bishitá dòkter.
Kon peligroso e malesa COVID-19 aki ta?
Di lokual ta konosí di tur e pashèntnan ku ta registrá ku a haña e malesa COVID-19, 17% a haña síntomanan severo. Mas o menos entre 0,5% i 3% di hende registra ku a haña COVID-19 a fayese. Probablemente e sifranan aki lo kambia den transkurso di tempu pasobra e hendenan ku a haña e malesa di forma leve no ta kontá den e registrashon di pashènt.
Tin tratamentu pa e malesa COVID-19 kousá pa e coronavírùs nobo?
No tin tratamentu spesífiko pa e malesa. Sí por trata e síntomanan ku e malesa COVID -19 ta trese ku ne; por ehempel por duna paracetamol pa baha keintura o suministrá oksígeno na e pashènt ku tin rosea kortiku/problema pa hala rosea.
Kiko ta e periodo di inkubashon pa e vírùs nobo aki?
Periodo di inkubashon ta kuminsa konta for di ora bo kontagiá ku e vírùs te ora e síntomanan manifestá. Pa e vírùs aki e periodo di inkubashon ta kalkulá na máksimo 14 dia. Kemen si bo kontagia awe ku e vírùs probablemente denter di 14 dia lo bo por haña un ke otro síntoma.
Kon largu e vírùs ta keda biba pafó di e kurpa?
Un vírùs semper mester di un kurpa humano (òf di animal) pa sobrebibí i multipliká. Pafó di e kurpa e vírùs por keda aktivo pa un tempu limitá. Den kaso di e vírùs corona nobo aki, ainda no ta konosi kuantu tempu e ta keda aktivo pafó di e kurpa.
Por pasa e coronavírùs via di plaka di papel òf moneda?
E chèns ku bo ta keda infektá ku e vírùs via di sen (di papel òf moneda) ta hopi chiki. Komo e vírùs ta nobo ainda no por bisa e kantidat di tempu eksakto ku e vírùs ta keda aktivo riba opheto o superfisie. Ademas ta ora bo mishi ku e gotanan ku vírùs i bo hiba bo man na bo kara (wowo, nanishi i boka) bo tin chens pa infekta bo mes ku e vírùs.
Kuantu tempu ta dura pa rekuperá despues ku bo haña e malesa COVID-19?
Ta depende kon severo e síntomanan ku e persona haña di e malesa, kon lihé e ta rekupera. Hendenan ku a haña síntomanan leve, ta rekupera mayoria bes mas lihé (den algun dia). Serka hendenan ku a keda hospitalisá, esaki por dura mas largu (un par di siman) .
Kon infeksioso e malesa ta durante e periodo di inkubashon?
E malesa ta pasa di hende pa hende generalmente via tosamentu i nistermentu. Te ainda e transmishon di e vírùs promé ku e persona tin síntoma ta hopi limitá. Lokual si ta deskribí ta ku mas malu e pashènt ku coronavírùs ta, mas tantu vírùs e ta plama.
Kua ta e síntomanan ku e malesa COVID-19 ta duna?
Síntomanan di COVID-19 ta keintura (mas ku 38° C) i kehonan di e via respiratorio manera tosamentu, rosea kòrtiku ku por bira un kos mas serio manera pulmonia.
Kon ta preveni plamamentu di e coronavírùs nobo?
E medidanan di prevenshon mas importante ku hende tin ku tuma pa evitá e vírùs di plama ta masha simpel. Ta e mesun medidanan ku ta konta pa tur vírùs ku ta kousa kualke grip tambe.
Ta importante pa sigui e reglanan básiko di higiena:
- Laba man frekuente ku awa ku habon (si no tin disponibel usa handsanitizer ku minimo 60% alkohòl)
- Tosa i nister den doblá di bo kokoti òf usa lensu di papel i tira esaki afó mesora, kaba laba man.
- Tene distansha (mínimo 1½ pa 2 meter) for di hende ku ta visibelmente malu
Kiko ta e rekomendashonan pa hende ku tin otro malesanan kaba manera por ehèmpel asma i malesa di suku.
E mesun reglanan básiko di higiena ta konta pa e personan aki tambe esta: laba man frekuentemente ku awa ku habon, tapa bo tos i nister i tene distansia for di hende ku ta malu.
Mi por haña COVID-19 si mi bestel artikulo for di China?
Vírùsnan no por sobrevivi hopi tempu pafó di kurpa di hende òf di animal. E tempu ku nan ta keda aktivo riba karton òf otro material i ophetonan ta limita. Otro vírùsnan di e famia CORONA no ta plama asina i no tin niun motibu di pensa ku esaki no ta konta meskos pa e coronavírùs nobo aki.
E coronavírùs nobo aki ta plama via airu?
Ora tosa of nister e vírùs ta sali for di garganta, nanishi o pulmon. E vírùs ta bai den airu den forma di gota chikitu ku no ta keda ‘zweef’ den airu liber, nan ta kai. Ta si inhalá e gotanan aki of mishi ku nan i kaba pasa man na kara (wowo, nanishi òf boka) por keda infektá ku e vírùs.
Mi ta preokupa i mi ke tèst pa e coronavírùs nobo.
Por tèst hende solamente si e sintomanan a manifesta kaba. Prome ku e sintomanan manifestá no tin sufisiente vírùs ta sirkulá den e kurpa i e tèst lo no demostrá presensia di e vírùs di e kurpa. Ademas pa por tèst un persona mester kumpli ku e definishon di un kaso sospechoso.
Kiko ta pasa ora ta sospechá ku un persona tin COVID-19?
Si ta sospecha un hende ku e tin e malesa COVID-19, e tin ku keda kas i yama dòkter di kas (of GGD na number 564-0101). Ta evalua e persona su kehonan, si e a biaha resientemente of si e tabatin kontakto ku un hende ku tin e malesa COVID-19 kaba. Si tin indikashon pa esey lo hasi e tèst nesesario pa wak si e persona tin e vírùs. Tanten e persona ta keda isolá i ta dune instrukshon di kuido. Personal di GGD ta keda vigilá e situashon di salú di e pashènt te ora e bira bon o si dado kaso e bira mas malu e dòkter ta indika ki ora tin ku hospitalisá e pashènt.
Na e momentu ku e resultado di e tèst ta konosi i resula ku e persona tin COVID-19, lo investiga e hendenan ku tabatin kontakto serkano ku e persona pa wak si nan tambe a kontagiá i ta dunanan tambe instrukshon.
Kon Korsou a prepara pa COVID-19?
- Ekspertonan riba e tereno aki di Ministerio di GMN a prepara un asina yamá “draaiboek” kon pa atende ku e Coronavírùs nobo. A komunika ku entidatnan internashonal ku eksperitisio riba e tereno aki manera WHO, PAHO, CDC, RIVM, ECDC, CARPHA.
- A indentifiká partnernan stratégiko, informánan i asesoránan si tabata nesesario ku nan plan kon pa atende ku COVID-19. E partnernan aki ta por ehèmpel aeropuerto (CAP), Haf, laboratorio (ADC), hospital (CMC), dòkternan di kas, spesialistanan, SVB i Arbo-consult pero tambe otro departamentunan di gobiernu manera Directorado di Desaster (DRR) i Directorado di informashon i komunikashon (DCV).
- A duna informashon na otro entidatnan ku probablemente lo bai tin di haber ku e malesa aki manera CHATA i CTB
- Konhuntamente ku otronan a traha informashon, na diferente idioma, tokante e malesa pa publiko en general i pa gruponan spesífiko manera turistanan.
- A train gruponan spesífiko ku ta bai atende ku posibel pashèntnan di COVID-19 manera enfermeranan di GGD i di Curaçao Medical Center (CMC) i personal di Fundahson Kuido di Ambulance (FKA).


c: text/html

text:
E FORZA PA
YEGA UNDA BO KIER
E potencia legendario di Isuzu lo yudabo bai unda cu bo kier,
mas leu cu otronan por.
E DURABILIDAD
LEGENDARIO
Pasobra bo mester e confianza cu bo por bai unda cu bo kier
ora cu bo kier, di manera confiabel.
STYLE PA BO
CORE CU ORGUYO
Su style renoba ta e reflejo perfecto di e combinacion di potencia
cu comodidad cu Isuzu so ta ofrecebo.
No cualkier pickup por ta E Hefe
No cualkier pickup por ser yama E Hefe. Un pickup asina ta rekeri un
combinacion di potencia, confiabilidad y durabilidad. Isuzu D-Max
ta ofrece esey y mas!
Style Renoba
Cu E Hefe ta un pickup no kiermeen cu e no por representa bo cu style y categoria den tur ocasion.
E Hefe su style renoba ta dunabo un nivel superior di style, sin lubida cu e ta un pickup, y mester refleha e potencia, estabilidad y peso. Pasobra e imagen di e persona of e compania di E Hefe mester ta uno di solidez y estabilidad.
Potencia Absoluto
Confiabilidad Legendario
E Aventura cu E Hefe ta ofrecebo
Si bo ta bai pa un aventura? Bo kier yega unda cu ta cu excitement ta wardabo, cu bo gear y tur cos cla pa biba bida na maximo?
Bo ta E Hefe di bo mes un aventuranan?
Kico ta nobo na E Hefe
E bandanan di E Hefe ta mantene un style similar na e conoci caba. E tailgate su style tambe ta haya un styling renoba pa dune un imagen di mas peso y stabilidad. Esaki ta complementa cu backights moderno y dinamico.
E instrumentacion ta duidelijk y simpel pa lesa, cu randnan cu ta separa claramente e main gauges di e monitor central Esaki, ubica entre e speedometer y e rpm gage tin un sistema di informacion cu ta ofrece informacion relevante di e auto di manera simpel y facil pa lesa. Mas ainda, for di stuurwiel ta posibel pa cycle e informacion disponibel, manera consumo di gasolin, trip distance y otro informacionnan cual lo dunabo bista completo riba funcionnan vital di bo pickup.
E suspension a haya mehoranan cu ta duna mas comodidad na e pasaheronan, sin kita nada di e resistencia necesario pa manage e carganan mas exigente. E Hefe ta un auto comodo, pero e no ta lubida cu e ta un pickup cu mester ta cla pa manage cualkier tarea asigna na E Hefe.
Nan ta confia E Hefe!
Mas opcionnan pa bo kies
Cua lo ta e mihor Hefe pa bo!
- 2.5 liter 4-cylinder Turbo Diesel
- Power Steering
- Airconditioning
- CD Sound System
- Built-in Cargo Hooks & Bedliner
- 2.5 liter 4-cylinder Turbo Diesel 4WD
- Power Steering
- Airconditioning
- CD Sound System
- Built-in Cargo Hooks & Bedliner
- 2.5 liter 4-cylinder Turbo Diesel
- Power Steering
- Airconditioning
- CD Sound System
- Built-in Cargo Hooks & Bedliner
- 16" Alloy Wheels
- 2.5 liter 4-cylinder Turbo Diesel
- Power Steering
- Airconditioning
- CD Sound System
- Built-in Cargo Hooks & Bedliner
- 2.5 liter 4-cyl. CRDi Diesel 4WD
- 16” Alloy Wheels
- Power Steering
- Airconditioning
- CD Sound System
- Built-in Cargo Hooks & Bedliner
- 2.5 liter CRDi Engine 4WD
- Automatic Transmission
- 16” Alloy Wheels
- Power Steering
- Airconditioning
- CD Sound System
- Built-in Cargo Hooks & Bedliner
- 3.0L CRDI Hi-Power
- Dual Climate Control
- 8 Speakers
- Bluetooth
- Rear Camera
- Touch Screen Radio
- Push Button Start
- Leather Seats
- Dual Airbags
- Roof Rail Rack
- Automatic Transmission
- 18” Alloy Wheels
- Power Steering
- Airconditioning
- CD Sound System
- Built-in Cargo Hooks & Bedliner

robotstxt: allowed

filter: keep


text:
E mayó i pihó poder utilisá, disponibel pa e ser humano, ta e poder di skohe. Kasi nunka nos tin e opshonnan ku nos lo gusta di tin pa asina nos por tuma nos elekshonnan, pero, ora nos ta wòrdu konfrontá ku solamente un opshon, nos por skohe kon pa biba ku n’e. Nan no a regala nos e opshon di pasa den e pandemia aki, el a simplemente surgi i el a afektá tur hende di un manera ku nos no tabata spera. Sin embargo, e forma ku e personanan ta aktuando dilanti di e pandemia ta un elekshon di nan mes. Algun a skohe e pániko, miedu i inkluso ta tin algun ku a kita nan mes bida; otronan a mantené nan spiritu fuerte, probechando e oportunidatnan derive di e difikultatnan i nan ta pasando den e pandemia eksitosamente.
Tur e kosnan ku nos ta topa i ku nos mester biba ku nan, for di e kosnan chikitu manera e paña ku nos ta bai bisti, loke nos ta bai kome, ets. ta bini for di un elekshon. Nos ta skohe si nos ta bai papia ku Dios òf nò, si nos ta bai lesa Su Palabra òf nò, si nos ta bai iglesia òf nò. Hopi a uza e poder aki di e forma inkorekto, skohiendo kamindanan malu i tumando desishonnan robes. Pues wakiendo bon, e bida ku bo tin awendia no ta pa tur e elekshonnan ku bo a hasi? I bo bida, di awendia bai dilanti, no ta bai ta e resumen di bo elekshonnan? E poder di skohe ta demokrátiko, tur hende tine poder aki: riku, pober, hende muhé, hòmber, hòben, adulto, koló skur, koló kla, ateo, kreyente; paso e ta un poder duná pa Dios na tur e ser humanonan. Ademas, fe no ta un elekshon? Hopi ta bisa ku nan no ta kere den Dios, paso nan no tin prueba, pero e argumento aki ta hopi inkorekto. Ami a skohe kere den Dios, no pasó mi ta wak E, pero si pasó El a dunami e inteligensia pa evaluá tur loke mi ta wak i konkluí ku E ta eksistí.
Den e historia di e hóben riku den e Evangelio di Marko, kapitulo 10, nos ta wak ku su eror tabata ta ku el a hasi e elekshon inkorekto. Ora el a puntra Hesus: ‘…kiko mi mester hasi pa heredá Bida Etèrno?’, e tabata sa kaba e balor di un herensia, pues el a heredá e rikesa di su tata i e tabata sa kon bon tabata heredá algu ku bo no a traha p’e. Pese’i e tabata ke heredá e Bida Eterno fasilmente, Hesus a bis’e: ‘..Un kos bo falta: bai i bende tur loke bo tin,i duna na hende pober, i lo bo tin tesoro den shelu; i bin, siguiMi.’ (Marko 10:21). Pero el a skohe e rikesa manera su dios.
Tin bia bo ta hasi orashon pa un kos, i Dios ta rospondé ku otro kos, paso E, hopi bia ta pèrmiti ku nos wòrdu konfrontá ku situashonnan ku nos no tabata spera pa asina deskubrí loke realmente ta den di nos.
Awe bo tine poder pa skohe loke lo hiba bu mas serka di Dios, di e Bida Eterno, òf mas leu di dj’E.
#408 ¡USE ESTE PODER PARA CAMBIAR DE VIDA! (usted ya lo tiene)
Twitter: @bprenato
Instagram: @renatocardosooficial
Escuche el programa Escola do Amor Responde en la radio todos los días de 7 a 11:30 h por 99.3 FM en San Pablo, o descargue nuestros pódcast en iTunes: http://rna.to/EdARiTunes dl – Más de 1.000 mensajes. Portal en R7: tv.r7.com/escoladoamor Página oficial: www.escoladoamor.tv
#AmorInteligente #MatrimonioBlindado #NoviazgoBlindado #TemploDeSalomón


text:
Kralendijk – Entrante 7 di mei 2021 preis di kombustibel ta subi na Boneiru. Esaki ta nesesario pasobra preis di kompra a subi. For di yüli 2020 e tarifanan máksimo di kombustibel no a kambia.
Espektativa ta ku den e periodo binidero e tarifanan lo sigui subi. Esaki ta bini prinsipalmente pasobra no a inkluí e asina yamá ‘Fuel supply guarantee’ (garantia di suministro di kombustibel) kompletamente den e tarifanan di luna di mei. E fasilidat aki ta e rekargo den preis di kombustibel komo konsekuensia di e situashon na e refineria na Kòrsou. Pa motibu ku na Kòrsou pa basta tempu kaba no tin un operadó, pero e refineria tin ku keda parsialmente operashonal sí pa e fasilidatnan di kombustibel di Kòrsou i Boneiru, e gastunan èkstra aki ta bini pa kuenta di e kombustibelnan aki. E rekargo aktual na Kòrsou ta 24,42 sen di dòler pa liter di gasolin òf disel. Na e momentu aki Entidat Públiko Boneiru ta investigando ainda kua rekargo mester kalkulá den e tarifanan pa Boneiru. Tambe Entidat Públiko Boneiru ta investigando te kon leu mester adaptá e márgennan na Boneiru.
For di e luna aki ta inkluí struktura di e tarifanan den e desishonnan pa loke ta trata tarifa. Pa kada komponente di e tarifa a duna un splikashon kòrtiku.
Aki ta sigui un lista di tur e preisnan di e produktonan di kombustibel manera stipulá pa Gobièrnu di Boneiru konhuntamente ku Curoil i ku ta drenta na vigor 7 di mei 2021.
Preis por mayor
Mogas 95 117,18 USDct pa liter.
Kerosin 41.84 USDct pa liter.
Gasòil 75,63 USDct pa liter.
LPG 100LBS 45,80 USD pa silinder.
LPG 20LBS 9,52 USD pa silinder.
Preis pa detayista
Mogas 95 124.00 USDct pa liter.
Kerosin 44.00 USDct pa liter.
Gasòil 80.00 USDct pa liter.
LPG 100LBS 51,92 USD pa silinder.
LPG 20LBS 11,03 USD pa silinder.


text:
TRABOUNAN DI MANTENSHON RIBA KONINGIN JULIANA BRÙG
MINISTERIO KONSERNÍ TRÁFIKO, TRANSPORTE I PLANIFIKASHON URBANO
TRABOUNAN DI MANTENSHON RIBA KONINGIN JULIANA BRÙG
PUBLIKÁ RIBA 08 SÈPTÈMBER 2022
Willemstad – Servisio pa Obra Públiko ta partisipá ku for di djaluna 12 sèptèmber te ku djarason 12 di òktober lo tin trabounan di mantenshon tumando lugá riba Koningin Juliana Brùg.
E trabounan ta enserá:
- ‘Waterstralen’ di e alsera i railing,
- Atendé partinan ku ta frusá,
- Konservashon di e alsera i railing (fèrf).
E contratista MNO Vervat lo sera un via den direkshon di Dòmi pa subi brùg bayendo direkshon Punda.
Trabounan ta tuma lugá entre 9or di mainta pa 4or di atardi. Promé i despues di e orario menshoná e via ta habri normal pa tráfiko. Lo sera e via tur dia for di djaluna pa djasabra.
Ta pidi automobilistanan pa sigui e indikashon di bòrchi i pa kore ku koutela.


text:
KRALENDIJK – Hóbennan di Liseo Boneriano, MAVO-4, HAVO-5 i VWO-6, a presentá loke nan a skohe pa hasi investigashon di dje, un asina yamá ‘profielwerkstukken’. Ta trata di diferente tópiko. 2 di nan ku a hala hopi atenshon, ta esun ku Jean-Mary Emer i Roclin Martis, a kombertí Sargassum den biodiesel, i e otro kaminda Rosa Rijna i Elhomir Winklaar, a traha un avion ku ta milieuvriendelijk. E avion ta funshoná riba energia di solo. 2 hóben a duna un splikashon kon nan a yega na e avion pa usa energia di solo pa e bula kuné. Tambe a presentá kon a traha e avion. Ta usa panel di solo pa kapta rayo di solo i pone ku e ta bula. No ta posibel pa por laga e avion funshoná kompletu riba panel di solo. Ta hasi esaki den kombinashon ku indirekte zonne-energie. Na final di nan presentashon, a duna un demostrashon kon nan a pone e avion bula.
Despues a tuma parti kaminda otro 2 hóben a kombertí sargassum den biodiesel. Sargassum ta un yerba di laman i esaki na algun okashon a yega kosta di Boneiru i ta kousa molèster i problema. Hende no sa kon pa deshasí di dje. Esaki a motivá e hóbennan pa yega na un sistema pa kombertié den algu ku por usa, den e kaso aki biodiesel. Nan a sak’é, lab’é i lag’é seka i sigui ku algun proseso promé a logra yega na biodiesel. Mener Sindey Martijn a bisa ku normalmente ta tene e presentashon poko promé ku final di aña eskolar. E aña aki a opta pa hasié mas trempan, loke ta na bienestar di e muchanan. Awor nan por konsentrá mas pa nan eksamen pa terminá skol.


text:
BUREAU TELECOMMUNICATIE EN POST TA ENTREGA SU KUENTA ANUAL 2019 NA MINISTER DI TRAFIKO TRANSPORTE I DESAROYO URBANO SRA. ZITA JESUS-LEITO
BUREAU TELECOMMUNICATIE EN POST
BUREAU TELECOMMUNICATIE EN POST TA ENTREGA SU KUENTA ANUAL 2019 NA MINISTER DI TRAFIKO TRANSPORTE I DESAROYO URBANO SRA. ZITA JESUS-LEITO
Willemstad- 2 di Aprel 2020- Gerensia di Bureau Telecommunicatie & Post (BTP)djaweps 2 di Aprel 2020 a entrega su kuenta anual 2019 na Minister enkargá ku Tráfiko, Transporte i Planifikashon Urbano,
sra. Zita Jesus- Leito. Gerensia i Hunta di Supervishon BTP di e forma aki ta kumplí ku loke su deber di reportá konforme loke tin para den e Ordenansa ku ta reglá Bureau Telecommunicatie & Post (P.B. 2006, no.69.)
E reportahe riba 2019 ta duna un bista bon kla di e trabounan realisá konforme outoridat di BTP, desaroyo di e organisashon i un bista general di e trabounan di regulashon ku a keda realisá den 2019. BTP di e forma aki ta kumplí, pa di kuater aña tras di otro, ku e ordenansa i hasi entrega di su kuenta na tempu komo un bon kustumber. E aña aki BTP a logra di entrega su kuenta anual den apénas 3 luna, loke hopi mas promé ku e tèrmino máksimo stipulá di 6 luna pa entrega e kuentanan anual.
Atraves di tempu BTP a desaroyá i bira un reguladó múltiple ku ta regulá telekomunikashon, pòst, koriente, awa, kombustibel, tarifanan di aviashon, Caricert i pronto tarifa den sektor di salubridat.
BTP tin responsabilidat pa regulá mas di 35 % di nos produkto brutu nashonal. BTP dor di regulá i sostené e sektornan aki, ta sostené e maneho di gobièrnu pa garantisá kalidat di e servisio òf produkto ofresé i preisnan pagabel pa e konsumidó. BTP komo parti di su responsabilidat ta kontribuí na desaroyo di pensamentu p.e. dor di liderá esfuersonan pa desaroyá Kòrsou den un pais sabi (Smart Nation)i Institute for Professional Excellence (IPE.)


text:
Wikipedia ta un 'wiki'. Esei ta nifiká ku kualke hende por editá e kontenido di un artíkulo ku no ta protehá, i por laga kambionan na e artíkulo sali riba e página mes ora.
Pa
editá un artíkulo den Wikipedia ta fásil. Simplemente klek riba "edit" ariba pa editá henter e artíkulo, òf na man drechi di e sekshon pa editá e sekshon so. Tur dos opshon ta habri un página nobo unda bo por editá e kontenido di e artíkulo. Mas abou den e página bo ta haña algu ku yama "Summary" (resúmen). Einan ta skirbi den breve, preferibel ku algun palabra so, kiko e artíkulo ta trata. E resúmen aki ta opshonal.
Despues ku bo kaba di editá e artíkulo, bo por warda tur kambio, mira kon e artíkulo lo parse despues, òf mira kiko a kambia. Esaki ta ku e botonnan
Save page, Show preview i Show changes, respektivamente. Si bo klek "Show preview" i bo ta kontentu ku loke bo a kambia, bo por klek "Save page". Si bo no ta kontentu i bo ke kanselá tur kambio, bo por sali via Cancel.
Si ta algu chikitu bo ta kambiando, bo por selekshoná
"This is a minor edit". Esaki por ta pa ora bo ta kambia algun eror gramatikal òf den ortografia.
Riba e página kaminda bo por editá artíkulo, tin un sèt di boton ku ta yuda bo kambia e aparensia di e teksto òf agregá mas kos.
Di man robes pa drechi, e botonnan aki ta:
hasi un palabra
vèt hasi un palabra
italiko buta un link interno (link den Wikipedia mes)
Papiamentu Wikpedia buta un link eksterno (link pafo di Wikipedia)
Curaçao.com buta un imágen
buta un zonido
buta fórmula matemátiko
1
−
e
2
{\displaystyle {\sqrt {1-e^{2}}}}
ignorá e areglamentu (formatting) di Wikipedia
buta bo firma, fecha i ora > --
Ghettocash 15:54, 5 March 2006 (UTC) buta un liña horizontal
Resultado di loke bo ta tek
Loke ku bo ta tek
Kuminsá bo sekshonnan asin'aki:
Sekshon nobo
Subsekshon
Sub-subsekshon
Kuminsá ku un di dos nivel di
heading ( ==); no usa promé nivel di heading (=). No bula nivel (por ehèmpel, di dos nivel siguí pa di kuater nivel).
==Sekshon nobo==
===Subsekshon===
====Sub-subsekshon====
Si bo kuminsá skibi riba un liña nobo e no tin niun efekto riba e lay-out.
Kemen bo por sigui skibi normal.
Pero si bo bula un liña, anto kuminsá skibi e ora ei bo ta kuminsá párafo nobo.
Si bo kuminsá
skibi riba un liña nobo
e no tin niun efekto riba e layout.
Kemen bo por sigui skibi normal.
Pero si bo bula un liña, anto kuminsá
skibi e ora ei bo ta kuminsá párafo nobo.
Bo por kibra un liña
sin kuminsá un párafo nobo.
Ora bo skibi   bo ta kibra e liña anto kuminsá riba un liña nobo.
Por fabor no uz'é hopi, anto uz'é ku kuidou.
Bo por kibra un liña
sin kuminsa un párafo nobo.
Ta fasil pa traha un lista:
Kuminsa tur liña nobo ku un strea.
Mas strea ta nifika un nivel mas abou.
Si bo kuminsa skibi riba un
liña nobo, esei ta nifika ku e lista a kaba.
Un liña nobo ta kuminsa un lista nobo.
* Ta fasil pa traha un lista:
** Kuminsa tur liña nobo ku un strea.
*** Mas strea ta nifika un nivel mas abou.
**** Si bo kuminsa skibi riba un
liña nobo, esei ta nifika ku e lista a kaba.
* Un liña nobo ta kuminsa un lista nobo.
Lista numera tambe ta bon
organisá
fasil pa lesa
hopi fasil
# Lista numera tambe ta bon
## organisá
## fasil pa lesa
### hopi fasil
Lista di definishon
lista ku definishon
opheto
definishon di e opheto
un otro opheto
un otro definishon di e otro opheto
Kuminsa ku un punto i kòma. Siguintemente bo ta skibi e opheto i despues dos punto sigui pa e definishon
; Lista di definishon : lista ku definishon
; opheto : definishon di e opheto
; un otro opheto
: un otro definishon di e otro opheto
Bo por traha un lista mesklá tambe
i hinke den otro
asina'ki
mi por meskla e lista di definishon tambe?
si!
kon?
mesun fasil ku bo por konta
* Bo por traha un lista mesklá tambe
*# i hinke den otro
*#* asina'ki
*#*; mi por meskla e lista di definishon tambe?
*#*: si!
*#*; kon?
*#*: mesun fasil ku bo por konta
*#*:* 1
*#*:* 2
*#*:* 3
Dos punto ta buta e liña bai aden.
Un liña nobo ta kuminsa un paragraf nobo.
: Dos punto ta buta e liña bai aden.
Un liña nobo ta kuminsa un paragraf nobo.
Ora mester separa un pida teksto
E komando di
blockquote ta manda e
teksto mei mei, tambe e ta laga e margin rèks
i e margin links bai aden.
Esaki ta útil ora bo ke sita bida teksto.

E komando di '''blockquote''' ta manda e
teksto mei mei, tambe e ta laga e margin rèks
i e margin links bai aden.

(Wak e fórmula na rèks):
Eskaki ta útil pa:
buta teksto areglá kaba;
deskripshonnan algoritmiko;
kódigo fuente di programa;
arte di ASCII; strukturanan di kímiko; ATVERTENSIA: Si bo hasié hanchu, bo ta forsa henter e página pa bira hanchu anto hasié mas difísil pa lesa. Espesialmente pa hende ku resolushon abou. Nunka no kuminsá un liña normal ku un espasio dilanti.
SI un liña ta kuminsá ku un espasio ANTO
e ora ei e ta
wòrdu areglá
mané ba tek e.
Teksto mei mei
Texto mei mei


text:
Ronnie Flex a reprodusí 'Dream' di IrSais
E kantante ulandes Ronnie Flex a reprodusí IrSais su 'Dream' den un remix di NORI.E piesa ku a keda lansa aña pasá na 2017 riba e kompakto 'Deeper 2.0'- na papiamentu, awe ta konosé un vershon na ulandes. Ronnie Flex ta den tòp di popularidat na Ulanda, i IrSais ta definitivamente un di e kantantenan di ABC ku mas ta zona na radio FunX. Den e piesa, Ronnie Flex a mantené un frase na papiamentu... ainda por skucha den 'background' 'Mi Stimabo asina tantu'. Esaki sigur ta un desaroyo masha positivo pa e kantante i produktor lokal IrSais.


text:
Fòrti Habrí: awor mas serka di komunidat!
Fòrti Habrí: awor mas serka di komunidat!
Geplaatst op 22 July 2020 dor di Ministerio Asuntunan General i Promé Minister
WILLEMSTAD – Despues di un Siman di “Fòrtí Habrí” yená ku informashon via medionan di komunikashon, Gobièrnu di Kòrsou ta sigui informá komunidat, pero awor den un bachi nobo: “Fòrti Habri – Awor mas serka di komunidat”. Djamars 21 di yüli a toka turno na e kongregashon di House of Worship pa dialogá ku mandatarionan i haña kontesta riba vários pregunta den kuadro di e situashon aktual di pais. E seshon a konsistí di un pènel di Promé Minister Eugene Rhuggenaath, Minister Steven Martina, Minister Zita Jesus-Leito, Minister Armin Konket, Minister Quincy Girigorie i Minister Kenneth Ghijsbertha. Personanan presente por a dirigí nan preguntanan direktamente na e ministernan i asina ekspresá nan preokupashonnan, pero alabes duna sugerensianan balioso. Na final di e anochi a klousurá ku orashon pa gobernantenan i tambe pa progreso di pais Kòrsou.
Durante e siman benidero, Gobièrnu di Kòrsou lo sigui tene diferente enkuentro similar ku diferente gruponan den nos komunidat, manera entre otro kongregashonnan religioso, ‘young professionals’ i gruponan di servisio. E meta prinsipal ta pa dialogá di un forma direkto i konsiso ku lo yuda trese klaridat den komunidat pa ku tópikonan relevante den e situashon aktual di pais. Tur esaki den un esfera ménos formal ku ta kustumbrá i mas personal. Di e forma aki Gobièrnu di Kòrsou ta duna oido na e petishon di komunidat pa mas informashon i mas transparensia.Mas detaye tokante e siklo di informashon di Fòrti Habrí lo keda komuniká via e kanalnan ofisial di Gobièrnu di Kòrsou i bo media preferí.


text:
Tur e puntonan cu Comision Nacional ProSiguridad ta urgi Gobierno pa ehecuta
E ‘Marcha Nacional Pa Nos Siguridad’ cu a tuma luga dia 13 di oktober 2016 por wordo considera como un manifestacion exitoso pa diferente motibo. No por bisa ainda cu e marcha a yuda trece un cambio concreto den e maneho di siguridad di Gabinete Mike Eman. Pero pa loke ta trata participacion y e proceso pacifico di e marcha, por considera esaki un exito.Participacion E marcha ta entre esunnan mas grandi cu a tuma luga durante e gobernacionnan di Gabinete Mike Eman I y II. Posiblemente esun mas
Ken ta responsabel pa e aumento di schoolgeld?
Durante e ultimo simannan por a nota hopi comentario tocante e aumento di schoolgeld pa scolnan cu ta cay bou di Stichting Katholiek Onderwijs Aruba (SKOA). Ta trata di un aumento for di Afl. 75,- pa Afl. 250,- pa aña, sin conta gastonan di airco. Den e articulo aki ArenaPolit.co ta repasa diferente opinion y splica algun di e argumentonan.“Mayornan no mag di keha”Basta persona a vocifera e opinion cu Afl. 250,- pa aña no ta hopi, y cu mayornan no mester keha. E suma di schoolgeld ta mas cu
Zwarte Piet
E ultimo añanan e discusion di Zwarte Piet ta keda bira mas fuerte. E critica principal ta cu e figura Zwarte Piet tin elementonan discriminatorio na personanan color scur, y cu Zwarte Piet lo ta representa un esclavo. Mientras cu mayoria politico ta purba keda leu di e discusion aki, toch e tema a haya atencion di tanto politico cu no kier pa e figura Zwarte Piet keda mane e ta, y politico cu ta insisti cu mester cambi’e. Na Hulanda, partido PVV di Geert Wilders a bay asina leu di propone un
Imagen: Manifestacion di Comision TA BASTA (26 november 2014)
Aki por mira imagen di e manifestacion di Comision TA BASTA cu e tuma lugar diaranson 26 di november 2014.


text:
Den Haag – ‘Tin ora na Den Haag nan sa lubidá ku Boneiru, Sint Eustatius i Saba ta forma parti di Hulanda komo munisipionan spesial, pero Asosashon di Munisipionan Hulandes ta duna nos e sintimentu ku di bèrdat nan ta aseptá nos komo tal’, segun gezaghèber Edison Rijna.
Huntu ku presidente di Asosashon di Munisipionan Hulandes i alabes burgemeester di Den Haag Jan van Zanen, Rijna a wak bèk riba e Kongreso Anual kaminda via un livestream el a konta e burgemeester- i wethoudernan tokante kon Boneiru ta superando e krísis di corona i enfoká riba sostenibilisashon.
‘E koperashon ku Asosashon di Munisipionan Hulandes ta kana hopi plasentero. Nos por hasi uso di un tesoro na konosementu i eksperensia ku Asosashon di Munisipionan Hulandes tin riba tereno di gobernashon lokal i kon pa anda ku por ehèmpel ministerionan. Ku gratitut nos ta hasi uso tambe di e disposishon pa adaptá nan kursonan i treinennan na nos sirkunstansianan’, segun gezaghèber Rijna.
‘Naturalmente nos a papia tambe tokante kiko nos komo tata di pueblo por topa kuné diariamente den nos trabou. Ta un gezaghèber so tin na Boneiru, p’esei personalmente pa mi ta hopi agradabel pa de bes en kuando por interkambiá di idea ku un kolega. Pa e motibu akí mi ta ansioso pa bishitá e siguiente enkuentro di e asina yamá ‘klas di burgemeester’ na luna di sèptèmber’, segun Rijna.


text:
Hinca integridad den ley di Reino?
Mesun reglanan pa tur ciudadano Hulandesā¦ Dos biaha pa aƱa e parlamentarionan di e cuatro paisnan den Reino ta reuni pa papia riba diferente tema...
Examennan tras di lomba, nos ta ok?
Malesa cronico di sistema educativo a keda Examen ta tras di lomba, celebracion a tuma luga, pa esnan cu a bay bon, y por prepara...
Gobierno kier djis gana tempo pa via di eleccion?
Ā Caso META VS GOBIERNO un farsa? Meta Corporation a hiba gobierno corte pa duna nan e tereno banda di South Beach den erfpacht, y pronto....
Bale la pena bringa pa partido politico den corte?
Miho hinca energia den otro alternativa E caso den corte contra actual directiva di partido Democracia Real a termina na un manera predicible. E directiva...
Nos ta asina tolerante?
Loke prosperidad economico no por haci A confirma recientemente, manera tur aƱa, cu nos ta entre e paisnan mas rico den e region aki. Un...
Fondo monetario cu rapport balansa
Banda di elogio, ta sugeri mas medida Aruba a caba di haya e rapport di Fondo Monetario Internacional (IMF), despues di nan bishita tradicional...
Cambio di ley electoral ta bin ainda?
Asunto mas compleho cu e prome bista ta duna A bira keto rond di e tema di cambio di ley electoral (Kiesverordening), despues cu...
Rumbo pa cinco strea den republica bananero
Formalidad legal ta conta pa nos so? Ayera nos mundo periodistico tabata ariba bao cu e caso di un stranhero, cu via un compania Arubano...
Mas documento ta cuminsa sali
Pa varios aƱa caba un comentario cu no ta falta ta cu na Aruba hende tin miedo. Funcionario cu tin miedo di papia, a...
Gobierno ta pasa contractant pa ambtenaar
Nada straƱo den aƱa di eleccion... Ministro encarga cu financia ta disgusta cu loke CAft ta trece dilanti den su ultimo rapport. E organo...


text:
Scirbi pa Directiva General di Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.
(KvK Nummer H51783.0)
Den un rueda di prensa teni na 29 di augustus 2022, su Excelencia Minister di Labor, Energia & Integracion, Sr. Glenbert F. Croes a duna di conoce cu e lo lanta buelo bay Washington D.C. U.S.A. pa e bay “papia” cu e organisacion yama OFAC (Office of Foreign Assets Control), cu ta forma party di e Treasury Department di Estados Unidos, pa purba di convence e organisacion Mericano aki pa kita of “suavisa” sanccionnan contra Venezuela pa asina, segun nos Minister di Energia, por cumpra Heavy Fuel Oil (HFO) “mas barata” for di Venezuela pa WEB Aruba NV por usa y asina, supuestamente, baha prijs di awa y coriente pa pueblo. Un esfuerso aparentemente masha noble di nos mandatario cu e ta dispuesto pa biaha bay Merca y usa su ‘leverage’ y ‘fama’ mundial pa convence OFAC pa ‘suavisa’ sanccionnan poni riba Venezuela. VWI sinceramente ta puntra su mes riba cua planeta, of den cua dimension desconoci, nos mandatario di energia, Sr. Glenbert Croes, ta biba.
Sr. Glenbert Croes ta conoci caba den su carera politico pa a haci un asanja similar di a busca “fuel oil mas barata pa WEB” den medio di anjanan ’90 den su tempo den e partido OLA. A resulta cu Sr. Glenbert Croes su fabuloso adkisicion di “HFO mas barata” pa WEB na e tempo ey a resulta den un debacle formal cu a trece un cantidad di dolor di cabes den e operacion di e boilernan e tempo ey. Danki Dios cu WEB no tabata opera cu motornan den medio di anjanan ’90 ora nos ilustre minister Glenbert Croes di e tempo ey a forsa WEB cu un HFO malisimo.
Awe, binti-y-pico anja mas laat, nos ‘incansable’ Minister di Energia, e mes un Sr. Glenbert F. Croes di e tempo di partido OLA, ta riba un odysea o aventura similar atrobe na Washington D.C. pa mira si por logra suavisa e sanccionnan imponi pa Merca riba Venezuela pa, zogenaamd, por cumpra “HFO barata” for di Venezuela. VWI no sa ta kende, of kendenan, ta conseha Sr. Glenbert Croes riba e materia aki, pero prijs di HFO, sea di Venezuela of di cualkier parti di mundo, ta wordo stipula pa e calidad di e HFO: mas barata e HFO, di mas mal calidad esaki ta! Dus, bo kier fuel barata? Wel e ora ta rotsooi bo ta haya. Opera e motornan di WEB cu HFO cu ta di mal calidad ta bay man den man cu pidi problema grandi pa cu produccion confiable di coriente. Mal calidad di fuel oil ta danja e motornan y te hasta por kibra e motornan! HFO di Venezuela, por lo general, ta conoci pa ta di un calidad sumamente pesimo.
Sr. Glenbert F. Croes ta canando un caminda masha resbaloso den un mundo di fuel oil cu ta tecnicamente, comercialmente y geopoliticamente compleho y di cual VWI ta convenci cu Sr. Glenbert Croes, ni su ‘conseheronan’, ta conoci cu ne. Den opinion di VWI, Sr. Glenbert Croes hunto cu Utilities Aruba NV y su grupo di ‘expertonan’ Venezolano, ta (atrobe) metiendo nan mes politicamente den operacion di WEB riba un tema cu ta e curason y sanger di e operacion confiable di e motornan na WEB – esta e calidad di e fuel oil den uso. “Lo barato sale caro!" Esaki sigur ta conta den e mundo di heavy fuel oil!
VWI no sa si Sr. Glenbert Croes ta politicamente autorisa pa bay sinta na mesa cu OFAC. Esaki na nos aparecer ta un trabou di Buitenlandse Zaken cual ta un asunto di Reino y no di Land Aruba. VWI por ta fout den esaki. Pero locual VWI ta sigur di dje ta cu Sr. Glenbert Croes ta canando un caminda cu por pone e operacion di WEB den un peliger iminente (mescos cu ela haci den anjanan ’90). Loke VWI ta sigur di dje ta: HFO barata ta HFO di mal calidad! “Garbage in is garbage out!” Esaki ta conta sigur pa operacion cu motornan na WEB usando HFO di mal calidad. Si encaso cu Sr. Croes logra mes cu OFAC (locual nos tin duda grandi aden) pa ‘suavisa’ sanccionnan pa Venezuela, VWI ta duda sinceramente cu Venezuela ta bay ta asina ‘lief’ di bende nos HFO di bon calidad na prijs di baca flaco djies paso nos ta ‘one happy island’.
Scirbi pa Utilities Aruba N.V.:
Skirbi pa Directiva General di VWI.
Scirbi pa Booshi Wever, Partido UPP
Scirbi pa Directiva di Asociacion di Empleadonan cu un Contrato Laboral Individual den Servicio di W.E.B. Aruba N.V.
Scirbi pa Booshi Wever, miembro di UPP
Skirbi pa Helena Croes, Aruba Warriors


text: Tarita Riley y Builtfix a finalisa otro proyecto, cu ta un camber cu a keda masha bunita, pero e ‘focal point’ ta e home office. E camber aki tabata den pipeline caba, pero den e situacion cu nos ta pasando aden mundialmente, a ‘speed-up’ e proceso mirando e cuestion di cuarentena pa tin un home office pa traha na cas. Tarita ta enfatisa cu un camber y home office ta esencial pasobra ora esaki ta placentero bo ta sinta mas relax y ta mas creativo. Den e video e ta mustra algun shots y ta duna ideanan pa asina cada persona por haci esaki na nan mesun cas. Excepto e chandelier, tur mueble y acesorio ta cumpra na Aruba mes. Laga nos sostene nos comerciantenan local y shop na Aruba!


text:
Desde 2014 oficina di turismo (ATA) a desaroya su mes den un impresa cu ta enfoca su mes mas na e parti turistico duradero. E parti duradero ta encera 4 parti. E prome: Contribucion economico, e di dos: proteccion y conservacion di nos medio ambiente, e di tres: tur cos mester sirbi tambe e calidad di nos residentenan y di cuater: e calidad di experencia di nos turistanan.
E proyecto nobo aki ta conta cu participacion di Qredits, ATA mes y tambe EPI. E proyecto nobo lo carga e nomber di Signature Experiences. Pa mas informacion por mira e conferencia completo riba facebook di MasNoticia.com


text:
Keda sin haci e gasto nan aki ta trece mas problema cun’e.
Conforme e recomendacion di CAFT, Gobierno a baha e suma presupuesta pa gastonan di servicio y producto den aña 2022 cu 13 miyon florin, teniendo na cuenta e obligacionnan financiero cu ya caba a wordo haci. Gobierno ta splica tambe e motibo cu e gastonan di servicio y producto a subi cu 28 miyon den e periodo di pandemia. Keda sin haci e gastonan aki ta trece mas problema cun’e.
Splicacion subida di gasto cu 28 miyon den pandemia
Den pandemia e uzo di e post servicio y producto a subi cu 28 miyon debi na e siguiente gastonan. Pa cubri gastonan relata na e trabounan di Departamento di Salubridad DVG, Departamento di Calamidad BRA y tambe Traimerdia, e post ‘overige kosten’ a subi cu 7,5 miyon florin. E post ‘huur kantoorinventaris’ a subi cu 5 miyon pa paga pa soft- y hardware necesario pa Cuerpo Policial KPA, Departamento di Impuesto DIMP, Departamento di Finansa DF y Censo. Pa cubri gastonan di e contract di servicio DVO entre Gobierno y Serlimar y e ‘surseance van betaling’ di Serlimar, e post ‘overige aanbestedingen’ a subi cu 3,4 miyon florin. E gastonan di alimento y cuido medico pa detenido y adicto a subi cu 2,5 miyon florin den e pandemia bou di e post ‘medische benodigheden.’ E gastonan di coriente, awa, gasoline…etc den post ‘overige uitgaven’ a subi cu 2,3 miyon florin. Pa por a haci uzo di e edificio di JFK pa aloca Departamentonan di Enseñansa y Cultura, e post ‘huur gebouwen’ a subi cu 2,2 miyon florin. Pa inovacion na scolnan e post ‘leer en hulpmiddelen’ a subi cu 2,2 miyon florin. Durante e pandemia e gastonan di telefoon y internet a subi cu 1,7 miyon florin. E post ‘deskundig advies’ a subi cu 900 mil florin pa cubri gastonan di e proyecto di automatisacion DIMPLE na Departamento di Impuesto. Pa cursonan necesario e post ‘opleiding/cursus’ a subi cu 900 mil florin.
Keda sin haci e gastonan aki ta trece mas problema cun’e
Oponente politico a gara e consehonan di CAFT cu dos man pa asina lansa critica na Gobierno, pero ningun di nan a tuma e molester pa wak ta di ki gasto ta papia aki di dje y kico lo ta e consecuencia si Gobierno no haci e gastonan aki. Keda sin duna BRA y DVG placa ta bira mas problema di salubridad. Keda sin duna placa na Traimerdia ta trece problema cu ‘opvang’ di nos muchanan. Keda sin yuda Serlimar ta significa bay failliet y mas problema cu sushi. Keda sin busca soft y hardware y licencia pa KPA, DIMP, DF, Censo ta trece problema cu seguridad y servicio. Laga edificio di JFK bashi ta trece problema. Keda sin cumpra material pa scol ta trece mas problema. Si Gobierno a keda sin comunicacion durante pandemia lo a trece mas problema. Keda sin automatisa servicio na DIMP lo a trece mas problema. Keda sin inverti den capacitacion di empleado publico ta trece mas problema. Pues ta bisto cu oponentenan ta djies critica pa critica. En bes di busca solucion pa problema, oposicion kier sigui crea mas problema. Ta miho nan tuma tempo pa pasa den e contenido di e presupuesto y purba compronde cu e gastonan aki ta haci na bienestar di Aruba y cu keda sin haci e gastonan aki ta trece mas problema cun’e. Ta gasto pa diginidad humano, seguridad, servicio esencial y capacitacion.


text: Diabierna anochi a drenta informe di cu un auto lo a cay den un greppel banda di Pos Abao. Mesora a dirigi un patruya na e sitio. Na yegada di e patruya a bin compronde cu un chauffeur di edad pa un of otro motibo a bay cay den e greppel cu su Hyundai Tucson. Ambulans a presenta na sitio y a atende cu e persona pero ela nenga di bay cu ambulans pa hospital. Polis a detene e chauffeur aki y a pidi presencia di vehiculo di transporte pa por a hiba e detenido pa warda di polis pa e por a calma y baha su wayaba.


text:
ORANJESTAD – Aruba ta conoci pa e lema: Aruba, One Happy Island. Pero segun parlamentario Sue-Ann Ras, realmente nos tin cu para keto un rato y puntra si berdaderamente nos ta feliz. Esaki ta basa riba tur e noticianan negativo e.o. cu nos ta experenciando riba varios tereno local. Y e ora e felicidad ta mustra leu di ta un hecho. Segun Ras, felicidad ta birando mas y mas importante dentro di educacion.
YALE UNIVERSITY
Como ehempel, Ras ta referi na Yale University, un di e universidadnan di mas prestigioso na Merca, cu a lansa su curso di Psychology and the Good Life, unda cu e demanda tabata enorme. No menos cu 1200 studiante tabata atende e curso tur siman y tabata e participacion di curso di mas grandi den historia di Yale. Incluso tabatin huiswerk, cu tabata inclui: demostra mas gradicimento, demostra acto di bondad y amabilidad y crea mas conexion social.
METODO NA INDIA
Ras ta mustra cu un articulo tocante di Felicidad den Educacion na India a ilustra un ehempel tocante con por cambia mentalidad y actitud pa tin felicidad. “E idea di implementa un materia tocante felicidad a hala mi atencion masha hopi mes. Mi ta hopi contento cu por mira un movecion asina importante y relevante, pa loke ta trata cambia mentalidad y actitud den e formacion di mucha y hoben di India”, Ras a sigui bisa. E guru y lider spiritual Tibetano conoci, Dalai Lama, a presenta un materia, cu a haya su luga den e curiculo nacional di educacion, pa siña e muchanan meditacion y con pa ta orguyoso di nan trabou como studiante.
FELICIDAD DEN EDUCACION
Action for Happiness di Reino Uni, cu ta encera e campañanan pa un bida mas feliz, a indica cu scol tin un rol vital den yuda mucha desaroya e capacidadnan pa hiba un bida feliz. Nan a desaroya un curiculo rond di e principionan di Ten Keys to Happier Living. Ta trata di un proyecto piloto, cu a demostra cu el a logra mehoramento significativamente den bienestar den un grupo di mucha entre 7 y 14 aña. E muchanan te cu 14 aña, ta ricibi diariamente les di felicidad di 45 minuut, cu ta inclui yoga y meditacion y siña nan, pa tin orguyo den nan trabou.
EDUCACION MAS DESAROYA
Gobierno di Delhi tin speransa cu un educacion mas desaroya por nifica cu conocemento amplio, balor, norma y principio, lo triunfa como e focus actual riba e resultadonan di examen. Interesante segun Ras ta, cu e consehero principal di minister di educacion a bin cu e plan pa curiculo di felicidad, ya cu den e ultimo 30 añanan nan a produci hopi trahado profesional pa industria y fabrica, pero no a desaroya bon ser humano.
SITUACION NA ARUBA
E pregunta ta, con esaki por relata na Aruba y si esaki por funciona aki tambe. Ras ta sigui splica, cu enseñansa, pa hopi aña, no a haya e atencion debido, pa por fungi como e vehiculo principal di formacion di su hendenan. Nos curiculo y plan nacional di enseñansa mester ta dirigi pa forma ciudadano cu balor, informa y responsabel, cu ta participa na un bida social, economico y politico di Aruba como persona capaz di logra nan desaroyo personal, laboral y familiar. “Di e logronan di aprendizahe, nos meta mester ta pa cada mucha y hoben, den su trayecto escolar haya enseñansa di: lenguahe y comunicacion, pensamento critico, analitico y reflexivo, convivencia y colaboracion, desaroyo fisico y emocional, historia di Aruba y orientacion riba mundo, arte, cultura y medio ambiente”, Ras a finalisa bisando. E ta kere definitivamente cu loke el a menciona anteriormente di India, por funciona na Aruba tambe y asina yuda duna contenido bek na loke nos ta conoci p’e: ‘Aruba, One Happy Island’.


text:
DI 4 MORTO DEN TRAFIKO NA ARUBA
Dia 24 di yüli 2022 21:15 notifikashon a drenta na sentral di polis na Aruba indikando di un aksidente serio ku a tuma lugá na e rotonde di Ling & Sons. Na yegada polis a enkontrá un Nissan Murano kolor blanku numerá A 26297 ku a dal den e rotonde. Situashon di e shofur tabata grave i mester a pidi asistensia di ambulans i materialwagen.
Na yegada di ambulans no por a hasi nada mas pa e shofur i 9:45 dokter di polis dr Texier a konstatá morto di
Delwin Lindor Maduro nasé dia 04 di sèptèmber 1991 na Aruba.
Pas na alma di e defuntu


text:
SVb ta Cera Diabierna 16 di Maart Merdia y Dialuna 19 Maart Henter Dia
En conexion cu actividadnan interno y celebracion di Dia di Himno y Bandera, tur oficina di SVb ta cera pa publico riba:
- Diabierna 16 maart 2018 entrante 12:00 PM
- Dialuna 19 maart 2018
Riba e dianan aki por notifica AO online mediante nos website https://www.svbaruba.org/trahado/form-notifica-ao/. Notificacion di AO mediante 527-2782 riba diabierna no ta posibel despues di 12:00 pm. Dialuna por yama solamente entre 7:00 am y 11:00 am.
Diamars 20 maart 2018 tur oficina di SVb ta habri na e orario normal atrobe. E ceramento no ta afecta e sistemanan riba e website di SVb.
Nos ta ofrece nos disculpa pa e inconveniencia aki. Ademas nos ta desea pueblo di Aruba un feliz Dia di Himno y Bandera!


text:
Kitamentu di banki riba kaya.
KOMUNIKADO DI PRENSA 379 /2022
8 ougùstùs 2022
Kitamentu di banki riba kaya.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Despues ku habitantenan tabatin hopi molèster di un grupo ku a tuma pa kustumber di
sinta riba e krusada di Kaya Jose Antonia i Kaya Yerba Florida hasi bochincha, polis di Warda
di Montaña ku sosten di personal di UST huntu ku Selikor, pa salbaguardiá órden públiko, a
deshasí di e bankinan ku e grupo aki a pone.
Den pasado polis a advertí kaba ku ponementu di banki i tènt kantu di kaminda sin pèrmit,
ta kontra di lei.
Sinembargo e grupo aki no a duna oído na e advertensia.
Lo sigui kontrolá na tur sitio kaminda ku tin banki i stul riba kaya sin permit.


text:
Ta un honor pa papia akinan awe!
Pero en realidad, mi mester ta scuchando mas tanto.
Paso den terminonan di liderazgo femenino, Aruba y e otro islanan den Reino tin un rol mas ehemplar cu Hulanda Europeo.
E Gobierno di Aruba a bin ta wordo lidera pa Evelyn Wever-Croes pa ja 5 aña caba.
Un prome minister femenino – algo cu ainda nos ta warda riba dje na Den Haag…
Te hasta loke antes tabata Antiyas Hulandes tabata tin 5 Prome Minister femenino.
Di cual, Maria Liberia-Peters a sirbi mas largo pa un periodo di: no menos cu 7 aña.
Y que hubo di e otro Muhernan Fuerte rubiano:
Manera e wind surfista Sarah-Quita Offringa: Aruba su propio ‘Cabeibusha’.
Of un Nydia Ecury – pa ken educacion, teatro y literatura na Papiamento tin hopi pa gradici na dje.
Pero tambe Virginia Dementricia- Naci den un famia di hende esclabisa.
Como hoben ela dicidi di resisti contra su amo.
Y danki na e añanan ey di corahe, nos conoce awe como e ‘Rebelde di Aruba’.
Awe, nos ta para riba skouder di e hende muhernan fuerte aki.
Nan ta extremadamente importante como ehempel pa nos tur.
Personalmente, Mi a wordo inspira grandemente henter mi bida pa e filosofo y escritora Simone de Beauvoir.
Na 1949, ela scirbi un buki diki tocante e posicion di hende muher yama: The Second Sex. (E di dos Genero).
Tur cos a cuminsa cu un pregunta: Dicon e mundo di hende muher ta diferente di esun di hende homber?
Y dicon e perspectiva di hende homber semper ta esun cu ta lidera, ora ta trata di bida di hende muher?
Esaki a resulta den un cita den su buki:
‘Bo no ta nace como hende muher, pero bo ta wordo forma pa bira uno.”
E cos mas extraordinario di esaki ta cu mi a ricibi e buki aki di mi propio wela.
El’a fayece ora mi tabata tin 8 aña di edad, pero ela laga e buki aki como un obsequio pami.
Y mi ta aprecia e obsequio aki te dia di awe.
E preguntanan cu De Beauvoir a haci cu ta masha relevante te dia di awe.
Ainda nos mester e sentiment radical di Libertad y Igualdad.
Te hasta despues di tres ola feminista.
Si, hopi a cambia pa mihor.
Pero e diferencianan – y e inigualdad – ta aki ainda.
Den entrada, posicion social, den oportunidadnan cu hende muher (no) ta haya,
Naturalmente esey no ta mesun fuerte tur caminda, pero e ta presente!
Mi ta kere ta hopi importante pa papia tocante esaki.
Tambe mi ta kere ta importante pa nos yuda y apoya otro hende muher como hende muher.
Paso nos por haci algo tocante esaki nos mes.
P’esey un biaha mi a yega di traha un lista di conseho cu cual nos por duna otro un empuhe.
Manera:
- Vocifera bo opinion den reunionnan, y bisiti pañanan cu ta para bo bon. ta presente!
- Bay p’e trabou of e Proyecto cu bo no ta sigur bo lo haya. Si bo haci bo best cu intencionnan sincere, comunica bon y pidi yudansa ora ta necesario, kico por bay robes?
- Para habri pa critica, pero no tum’e personal! Y mira cautelosamente ken ta bisa kico. No rebaha otro hende muher. Duna critica di uno pa uno y halsa otro hende muher den publico! Bo lo mira cu esaki ta traha!
Manera Madeline Albright a bisa, “Tin un lugar special den fierno pa hende muher cu no ta yuda otro hende muher.”
Cu cosnan chikito, y practico manera esey, nos ta yuda otro djis pa tuma espacio cu ta di nos.
Esey ta importante.
Pero e no ta cambia patronchinan y sistemanan cu tin raisnan profundo cu nos ta experiencia tambe.
Y nos no por ataca eseynan nos so.
Pa esey nos mester di e institucionnan: Legislacion y maneho di Gobierno.
Cu manehonan pa yuda hende muher pa ta economicamente independiente.
Cu cuido pa mucha cu ta accesibel y pagabel.
Cu bon educacion pa tur hende.
Pero doño di trabou tambe por traha maneho y keda consistente den nan recluto, pa concientemente duna hende muher mas oportunidad.
Na Hulanda Europeo, tin un quota pa hende muher den posicionnan clave den empresanan.
Ta berdad cu Gobierno a establece esaki, pero asina mes.
Tin hopi mas espacio pa tin mas igualdad den cultura corporativo, por ehempel dor di duna hende homber y hende muher mas espacio pa combina trabou cu bida priva.
Cu e perspectiva ey, mi ta mira mi mesun relacionnan den Reino.
Paso hunto, nos por fortalece e posicion di hende muhernan den e parti Caribense di Reino.
Y pa di e forma aki yega mas serca na otro.
Pero na mesun momento, tin hende muhernan cu ta pasa den duro
Paso nan tin cu lidia cu e carganan di bida na cas riba nan propio forsa.
E hende muhernan aki tin un tarea mas pisa ainda.
Ta crucial pa nan ricibi sosten – pa e Libertad y Igualdad di De Beauvoir por conta pa nan tambe.
Mi ta kere cu den cada mucha muher Rubiano tin un futuro Nydia Ecury of Sarah-Quita scondi.
Un future Evelyn Wever-Croes, Xiomara Maduro, un Jane Semeleer of un Viola Heutger.
Tanten cu nos duna nan – y otro – e oportunidad pa ta liber y igual na cualkier otro ser humano.
Manera e classico di maestro Doble R ta bisa:
‘Ta muhé ta manda mundu.’
Masha danki!
Zoals in de klassieker van de muzikale meester Doble R:
‘Dankzij de vrouw draait de wereld’
Hartelijk dank!


text:
Elvira Bonafacio
2018-11-21 16:41 — Belfast, Ireland
Un karta, un kuenta, un pintura, un kantika, un baile, ta djis algun forma ku hende ta usa pa ekspresá i kompartí pensamentu, sintimentu, nesesidat, etc. E ekspreshonnan akí no ta nada mas ku un forma mas pa kompartí i komuniká, forma ku por diferensiá di kultura pa kultura. Nort Irlanda no ta un eksepshon den esaki i e resúmen aki ta lo ta un ilustrashon di forma di ekspreshon i komunikashon ku a resaltá durante di e proyekto akí.
Biblioteka bibitu - Living Library
Esaki ta un aktividat ku a tuma lugá durante di Siman di Bon Relashon (Good Relations Week). E aktividat aki a duna posibilidat pa den un ambiente neutral, hende di tur gremio bini huntu pa kompartí i reflekshoná. Organisashon di e aktividat tabata di tal forma ku durante di 20 minüt bo por sinta na un mesa ku un buki humano. Den e kaso akí e outor di e buki mes ta esun ku ta bira e buki bibu, i basá riba bo interes e por a lesa pa bo parti di e historia, konta bo liñanan grandi di e historia, di unda su inspirashon a bini, etc. E momentu tabata asina interesante i enrikesedó ku tempu tabata muchu tiki pa kontestá tur pregunta tokante e historia i/òf e eskritor. E aktividat akí ta unu ku ta hasi lesamentu di buki a bira algu plasentero i interesante asta pa esun ku no gusta lesa. E bukinan ku a partisipá na e aktividat aki tabata kontené historia ku ta habri bista i toka kurason. Aki ta sigui algun di nan:
Un tata ku ta konta su eksperensia despues di a pèrdè su kasá i su yu na momentu ku un bòm pone intenshonalmente ta bula i mata su kasá i yu. E tata akí ta usa su eksperensia pa konsientisá un i tur ku na momentu ku tin bringamentu i atake (manera e konfrontashonnan di añanan 70 – 80) ta tur dos grupo ta pèrdè un ser kerí inosentemente. Tambe e ta usa su eksperensia pa konsientisá hende riba e importansia di pordon, pa por biba mas na pas ku otro.
Un sùr ta skohe pa sali for di un bida den monasterio i bai den un kombento kaminda e ta bai hasi trabou pastoral nan un siudat (Belfast) kaminda religion ta motibu pa sektarismo. E eskoho di su kambio tabata eksigí un sierto preparashon, ku a dun’é loke tabata nesesario pa den e estilo di bida nobo e por a aportá na sosten i guia di hopi hóben den nesesidat.
Kasá di un polítiko republikano ta skohe pa mustra su sosten i aporte na e identidat irlandes, siguiendo kurso di idioma. Esaki a kousa hopi konsternashon, pero e akshon revolushonario akí no a keda te aki. E señora akí, Linda Ervine, despues di esaki kuminsá duna kurso di e idioma irish den un área di Belfast ku ta karakterisá komo área di e republikano/protestanan. Su lucha tabata unu interesante, sigur mirando e atakenan personal. Pero su determinashon i su kasá ku semper a keda den su banda tin ku awor aki su instituto ta un di esnan mas grandi ku ta duna kurso di irish i ta sòru pa otro aktividat kultural.
Un migrante asiátiko ku despues di traha hopi aña komo trahadó sosial ta bai forma parti di un partido polítiko, i bira e promé polítiko imigrante (asiátiko) ku ta bai forma parti di parlamento irlandes. Klaro ku esaki tabatin su resistensia, pero Danki Dios nunka no tabatin suseso ku tabata di gran preokupashon. Tambe ta bon ku semper el a konta ku bon sosten di polis ku semper tabat’ei pa asistié na momentu ku e indiká esaki. Anna Lo, un luchadó ferviente kontra rasismo i sektarisashon tabata un di e bukinan bibu ku un historia hopi interesante.
Un hóben di 18 aña ta bandoná su pais i famia pa motibu di guera i ta pone su suerte den man di un deskonosí ku e primintié di yud’é yega na un mihó bida. E tabata algu peligroso, adaptashon na e pais nobo tampoko no a bai fásil, pero danki Dios e resultado tabata positivo. Aki tambe determinashon i perseveransia tabata un di e ingredientenan klave den e logro aki.
Mural
Un otro forma di ekspreshon ku ta masha popular na Irlanda ta (pintura) mural. Esaki no ta nada mas ku diferente pintura ku diferente artista ta pinta riba muraya ku ta keda kantu di kaminda (hopi) trafiká pa públiko. E pinturanan akí ku ta dokumentá i/òf reflehá parti di historia di Nort Irlanda, pero e ta tambe un medio pa ekspresá sintimentu i pensamentu. Segun informashon risibí di un di e personanan ku tabata forma parti di e gruponan ku tabata lucha pa igualdat di e irlandesnan, muraya tabata nan medio di komunikashon pa hopi aña. Nan no tabatin akseso na medio di komunikashon, pues un manera pa komuniká pensamentu i sintimentu tabata poniendo esaki riba muraya. Remarkabel ta ku kada área tin un lucha ku e ta reflehá, sea ta logro mará na guera òf lucha pa igualdat.
Músika irlandes
Loke a hala mi atenshon den kaso di e músika irlandes ta ku letra di nan kantikanan ta konta nan historia. Nan eksperensianan mará na lucha kombiná ku amor ta e temanan ku ta resaltá den nan kantikanan, kantá tantu na irish komo ingles. Interesante ta mira ku serka e irlandesnan na momentu ku ta papia di konsierto di músika tradishonal, ta referí akí na sinta skucha, kanta huntu ku e banda segun ta mantené e kompas ku batimentu di pia. Segun mi opservashonnan, papia durante di e presentashon no ta algu apresiá, i bailamentu ta tuma lugá ora ku e kurpanan tin basta beter den dje. Den bar (pub) irlandes tambe regularmente tin musikonan ku ta bini huntu pa deleita i entretené e públiko ku nan músika. Músika tradishonal ku ta trata e temanan ariba menshoná.


text:
E Parlamentarionan a reuni cu representantenan di CAft. E reunion aki a ser teni den e comision fiho encarga cu finansas, organisacion di gobierno, cultura y deporte. Na e ocasion aki presidente di CAft. profesor Gradus y representante di Aruba…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Rosario2022
III Juegos Suramericanos de la Juventud Rosario 2022
-
Patrick Werleman ta elabora riba e anochi di Anti-doping
Dialuna anochi e Comision Anti-Doping a tene un anochi di informacion pa e delgacion di Aruba cu lo participa na…Read More »
-
Comision Anti-doping a tene charla di informacion
Dialuna anochi e Comision Anti-Doping a tene un anochi di informacion pa e delgacion di Aruba cu lo ta biahando…Read More »
-
Seminario Hefe di Mision
Seminario di Hefe di Mision pa Weganan Suramericano Hubenil Rosario 2022 Actualmente na Rosario, Argentina ta tumando lugar loke ta…Read More »
-
Alberto Romo Herrera Ibarrolo ta na Aruba
Na Aruba actualmente tin un coach di Mexico, Alberto Romo Herrera Ibarrolo pa yuda nos atleta den e deporte di…Read More »
-
Josielienne preparando pa Rosario2022
Aruba Table Tennis ta den pleno preparacion pa su atleta Josielienne Boekhoudt cu lo ta preparando pa Wega Suramericano di…Read More »
-
Hefe di Mission pa Rosario2022 ta conoci
Hefe di Mission pa e weganan di Rosario 2022 ta conoci E Juegos Suramericanos de la Juventud 2022, lo tuma…Read More »


text:
Concomber Rubiano Stoba ta un cuminda hopi saludabel, popular y hopi gusta den e pueblo di Aruba. Cunukeronan al igual cu hendenan cu tin nan hofi ta planta y cosecha nan concombernan. Y awor hasta nos bishitantenan a custumbra cu nos platonan crioyo, y asina cu nan yega Aruba nan ta puntra pa bay come cuminda Crioyo. Pesey cu hopi orguyo nos tey un bes mas c’un otro dushi receta pa comparti.
Pa 8 persona
Ingredientenan:
1 liber di carni salo of un otro tipo di carni di bo gusto cu no ta hopi sala.
3 liber di carni baca of di carne. Nota: esnan vegetariano ta prepara e carni vegetal, papaya berde of tofu hasa por ehempel.
1 liber di batata corta na dauw y herbi caba.
6 – 8 cup di Concomber.
2 siboyo corta chikito (opcional).
2 pida konoflo machica (opcional).
1 bleki di 14 ons di Tomati.
2 Promenton (cora of geel) corta chikito chikito.
8 cuchara grandi di margarina.
1 cuchara grandi di Tomato Paste.
1 cuchara grandi di sucu (opcional).
Ground Nutmeg na smaak.
Black Pepper na smaak.
Dried Parsley y Basil na smaak.
Worcestershire Sauce na smaak.
Maggi Sauce na smaak.
Blokki di bouillon di carni na smaak.
Garlic y onion powder na smaak (opcional).
Salo na smaak.
Paso 1
E concombernan ta wordo laba y ta kita e pida Stengel for di dje.
Corta e concomber den 4 of 6 pida den su largo, y purba kita mas tanto simiya cu ta posibel for di den e concomber.
Paso 2
Pone tur e concombernan corta caba den un weya grandi y agrega e conoflo y e siboyo powder, nutmeg, Worcestershire, magi, e salo y pepper na smaak.
Paso3
Pone e carni salo den un weya grandi y pone suficiente awa pa tapa e carni. Pone herbe te cu e boil, benta e awa afo y bolbe pone awa y herbe di dos biaha; pa saca e salo cu tin di mas for did je.
Paso 4
Riba un candela chikito pone e carni di carne of di baca cu e siboyo, promenton y conoflo. Agrega e tomatinan y simmer pa mas o menos 15 minuut , te ora cu e carninan ta casi cla.
Paso 5
Agrega e concomber y simmer pa un 10-15 minuut adicional.
Paso 6
Agrega e batanan corta na dauw y herbi caba, tomato paste y margarina y drei tur cos hunto.
Sirbi’e cayente.
Nota: Por sirbi’e cu : Aros, Pan Bati, Banana segun bo preferencia.


text:
Lasagna di Keshi cu opcion pa pone Spinazie ,Carni Vegetal , Mushroom of Berehein na bo gusto.
Preparacion: 45 minuut.
Cushina: 2 ora.
Pa: 8 persona.
Por freez e tambe
Yena bo pastanan cu pasta di tomato, e Spinazie, Carni Vegetal, Berehein of Mushroom y Ricotta pa un plato Vegetariano – perfecto pa sirbi un grupo di Famia y Amigonan.
Uza tur combinacion di e ingredientenan na bo gusto y crea bo propio Lasagna Vegetariano.
Nutricion:
Caloria 497
Vet 28 gram
Carbs 34 gram
Proteina 23 gram
Fibre 8 gram
Ingredientenan:
12 pa 16 pida lasagna
Pa e saus di Tomati cu bo preferencia
(sea ta: Berehein, Mushroom of Carni Vegetal)
4 cuchara grandi di zeta di oleifi (Olive Oil)
Si ta Berehein (3 grandi corta chiklito na pida pida)
Si ta Carni Vegetal ( por uza e carni mula vegetariano, of corta e carninan mas grandi na pida pida ,pero no mucho chikito y si ta mushroom por uza esun di bo peferencia sea ta Shiitaki of regular)
2 siboyo mediano corta chikito chikito ( opcional)
2 pida garlic machica (opcional)
2 bleki di 400 gram di tomati corta caba of 800 gram di tomati fresco corta na pida pida segun bo preferencia
2 cuchara grandi di puree di tomati
1 cuchara gradni di sucu caster (sucu hopi fini)
Chilli flakes na gusto
Un par di blachi di Basil corta chikito
Un tiki Soy Sauce
Pa e reyeno di Ricotta
500 gram di Ricotta
50 gram di Parmesan (of keshi vegetarian) corta fini fini
2 webo mediano, bati (geklop)
¼ cuchara chikito di Nutmeg
Pa e saus di Keshi
500 gram di lechi di bo preferencia (sea lechi baca, di aros, oat of almond)
50 gram di hariña regular
59 gram di manteca
100 gram di cheddar adura, raspa
1 cuchara grandi di English mustard
Metodo di preparacion:
Paso 1
Prome cu tur cos traha e saus di tomati cu sea Berehein, Shiitake Mushroom of Carni Vegetal na gusto. Keinta 1 cuchara di zeta den un panchi Non-stick y hasa loke cu bo a escohe den 3 parti, agregando cada bes 1 cuchara di e zeta cu ta poni un banda. Hasa loke cu bo a escohe ;te ora cu e Berehein of Mushroom of Carni Vegetal haya un color manera bruin oro.
Paso 2
Agrega e resto di zeta den e panchi y hasa e siboyonan (opcional) pa 5 minuut te ora nan ta suave. Hinca e conoflo awor aden (opcional) hasa pa 1 minuut mas. Despues hinca e locual cu a escohe sea ta: Berehein, Mushroom of Carni Vegetal cu e tomato fresco, puree di tomato, sucu y e chilli flakes. Laga esaki boil, y despues baha e candela y lage simmer pa 10 minuut. Paga e candela di stoof, hinca y drei e basil y say sauce aden y sason’e na bo gusto.
Paso 3
Mezcla tur e ingredientenan pa e reyeno di Ricotta, sason’e y pon’e un banda – of tap’e y lag’e den fridge sib o trah’e un dia prome.
Tur dos ; loke a escohe y e saus di Ricotta por ser warda sigur 2 dia prome den fridge.
Paso 4
Pa e saus di keshi, agrega tur e ingredientenan den e panchi y cushina riba candela mediano. Drei constantemente, te ora cu e saus bira diki y e keshi a dirti. Despues baha e candela na low y cushina pa 5 minuut mas. Sasona na gusto.
Paso 5
Pone forno na 180 C / 160 C fan/gas 4.
P drecha e lasagna;
Pone mita di e mezcla loke cu a escohe, den bom di un baki di horna.
Tapa full riba dje cu pidanan di lasagna.
Smeer un capa di e saus di Ricotta.
Pone atrobe otro capa di lasagna.
Awor pone riba esey e mezcla di loke cu a escohe.
Atrobe riba dje otro capa di lasagna.
Benta e saus di keshi riba dje. Nota: por freez e saus aki pa sigur 1 luna y ora mester uz’e ta pon’e defrost.
Horn’e pa 50 minuut pa 1 ora, te ora e lasagna ta mustra un color bruin oro.
Por sirbi’e cu:
Stokbrood
Carbanzo pica seco geroost


text:
Minister di Finansa
Nasé na Kòrsou riba 2 di aprel 1972.
Pronto nos lo kompartí mas informashon di minister.
Último notisia
-
Riba Desèmber 07, 2021 Minister di Finansa a duna instrukshon na Ontvanger pa hasi pagonan ku tin di haber ku restitushon di impuesto riba entrada i primanan sosial
-
Riba Novèmber 25, 2021 Konseho di Minister a risibí e direktornan di Curoil, Aqualectra, RDK, CPA i KTK
-
Riba Novèmber 12, 2021 Gabinete Pisas II tabata presente na e “Groundbreaking” di e proyekto di ONE MAMBO BEACH


text:
IS ta lansa planes pa crea un “nuclear holocaust”
RAQQA - Terorista nan di IS tin plan pa crea un di e "purificacion religioso di mas grandi" den historia cu ayudo di arma nuclear. Asina...
Estados Unidos ta lansa atake aereo ariba un cuidad Afghano ocupa pa Taliban
Militarnan di Estados Unidos a bisa di a lansa un atake aereo ariba e cuidad Kunduz den norte di Afganistan ariba diamars,despues cu e...
Refugiadonan tumando Europa over pa cuminsa un bida nobo
Manera cu nos tur por a tuma nota ultimo tempo nan tin hopi noticia tocante e refugiado nan saliendo fe Syria, Afghanistan y Iraq crusando...
Papa Francis ta pone su atencion ariba Estados Unidos tras su bishita for di...
E Papa su bishita historico pa Estados Unidos ta oranan lew. Papa Francis su jegada pa Estados Unidos ta destina pa awe tardi tras su viahe...
Kanye West kier postula pa president
E rapero americano Kanye West a bisa cu e kier postula pa president di Estados Unidos pa e eleccion di 2020. "Mi tin cu...
NASA ta haja evidencia di fluho di awa ariba Marte
Un nave espacial di NASA circulando Marte a descubri un fluho di awa recien ariba e planeta cora su superficie. A nos como humano ta pensa...
Locual bo mester sa, Apple su app store na China a wordo hacked
Hackers aparentemente a logra penetra Apple su app store na China poniendo asina e artefactonan di miyones di usuarionan den peliger. Mas di 39 apps...
Yongki,un olifanti hopi keri di Sumatra a ser mata.
Yongki,un olifanti hopi keri di Sumatra cu tabata den peliger di extincion a wordo mata pa ivory poachers. E olifanti cu tabata famoso na...
Aruba Den E Berlin Marathon 2015
Dia 27 September proximo lo tuma lugar e 42th BMW Berlin Marathon, Alemania. Berlin Marathon ta un di e marathon nan grandi di mundo cu...
Hulandes a wordo mata pa piratanan cerca di Colombia
CARTAGENA - Un Hulandes di 54 aña naci na Heino a wordo mata diasabra cu a pasa pa pirata nan na Colombia. Segun polis lokaal,...


text:
Muzik ta un elemento hopi importante durante un entiero. E ta sirbi pa trese rekuerdo di tempu e defuntu tabata na bida i e ta duna ademas un toke personal na e entiero.
Muzik ta sirbi pa trese un esfera di reflekshon i trankilidat. El Tributo tin un kolekshon amplio di diferente tipo di músika, na disposishon di e famia, durante bishita di kondolensia.
Tambe nos por regla músika “live” na entiero; sea un músiko, kantante, kor, duo òf banda.
Den kaso ku e kondolensia ta tuma lugá den misa, mester tene kuenta ku no ta tur tipo di músika i/òf tema ta permití.